Bukedde Online - Paapa akungubagidde Omusumba Kaggwa\nSsaabasumba Kizito Lwanga (ku ddyo) Omusumba Kakooza ne Ssekamanya ( ku kkono) nga baganzika ekimuli ku kifaananyi ky'omugenzi mu Lutikko e Lubaga.\nPAAPA Francis akungubagidde Bishop John Baptist Kaggwa n'amwogerako nga munnaddiini abadde tasangika. Paapa yagambye nti Kaggwa akoze omulimu munene okubunyisa eddiini n'okufaayo ku nsonga ezikwata ku bakkiriza.\nObubaka buno Paapa yabuyisizza mu mubaka we mu Uganda, Luigi Bianco mu kukungubagira omugenzi okwabadde ku Lutikko e Lubaga ku Lwokutaano.\nSsaabasumba w'essaza ekkulu erya Kampala Cypriano Kizito Lwanga eyakulembeddemu Mmisa yagambye nti omusumba yafudde corona eyamukwata mu biseera bya Ssekukkulu era abadde amuwuliza ku ssimu n'okumuweereza obuyambi bw'obujjanjabi e Mulago. Yamwogeddeko ng'abadde ayagala ennyo obumu, okwagalana, obwetoowaze era asonyiwa.\nYawadde ekyokulabirako ky'abaserikale abaamukuba ttiyagaasi e Mityana ku mikolo gy'abeekika ky'e Mbogo n'agamba nti bweyayogerako naye yamukakasa nti yamusonyiye ate nga yali akitegeeza.\nLwanga yeebazizza abasawo abafubye okujjanjaba Kaggwa n'abo abaamuweerezza essaala yadde byonna gye biggweeredde ng'afudde.\nMu Mmisa, omulambo gwa Kaggwa tegwaleeteddwa olw'amateeka ga Corona agatakkiriza kusemberera mulambo oba omulwadde era mu Klezia baaleeseeyo kifaananyi kye. Kyassiddwa mu kifo ekirabika obulungi mu Klezia olwo ne kyebulungululwa n'ebimuli n'emisubbaawa obwedda ebyaka nga mmisa esomwa.\nAbeetabye mu mmisa eno kwabaddeko Omusumba w'essaza ly'e Lugazi eyawummula\nMathias Ssekamaanya, ow'e Lugazi, Christopher Kakooza ne bannaddiini abalala. Essaza ly'e Masaka, Kaggwa gy'abadde asumba lyakiiririddwa Cansala Edward Sekabanja.\nGavumenti yakiikiriddwa minisita w'eby'enjigiriza ebyawaggulu, JC Muyingo ate Mengo n'ekiikirirwa omumyuka wa Katikkiro asooka Wagwa Nsibirwa.\nBp. Kaggwa okugenda e Mulago okumukebera Corona ye yavuga emmotoka, oluvannyuma lw'okubeera n'abantu abaazuulibwamu obulwadde buno.\nDr. Gerlad Makumbi, muganda w'omusumba Kaggwa yagambye nti ye yasikira kitaawe era baakutuula nga ffamiire nga bakolaganira wamu n'Eklezia okulaba nga batambuze emikolo gy'okukwasa omuntu omulala ekifundikwa.\nAb'omu Kiteezi awayiibwa kasasiro basula ku bunkenke\nBwaise mu bulungi ne mu bubi


Balumiriza Ssentebe wa Goma Division okulemesa enkulaakulana ya katale kaabwe\nABASUUBUZI abakolera mu katale ka New Goma Farmer’s Market e Goma mu divizoni y’e Goma mu Distulikiti y’e\nMukono balumirizza abakulembeze mu divizoni eno okuvaako\nemivuyo mu katale kaabwe.\nBano nga bakulembeddwa ssentebe w’akatale kaabwe Ibrahim Katongole balumiriza, Erisa Mukasa Nkoyoyo ssentebe wa LC3 Goma Division, okubeera mu lukwe lw’okwagala okweddiza akatale kaabwe ke beetandikira ekivuddeko entalo mu katale n’okukalemesa okukula nga mu myaka ena gye baakamala akatale tekalina kye keeyongerako.\nAkatale katudde ku yiika bbiri ng’ettaka lino lyabaweebwa ObwaKabaka bwa Buganda mu 2014.\nBagamba nti baagala baddizibweyo akatono kuba nabo babasoloozaamu omusolo.\nSsentebe Nkoyoyo ku nsonga eno yagambye nti, akatale kano baakatandikawo ne Katongole nga yamulonda Kireka nga talina mulimu wabula olwamala okuzimbawo emidaala n’amaduuka Katongole n’amwefuulira n’amugoba mu katale nga bali wamu n’abasuubuzi era ensonga z’akatale n’azeesonyiwa.\nYayongeddeko nti, ensonga z’akatale kano ng’abatwala Goma Division bazikolako okulaba nga bakwatagana n’abasuubuzi basobole okukakulaakulanya okumalawo enkaayana n’abasuubuzi kye bagamba nti Divisoni eremesezza enkulaakulana y’akatale kano kyokka ate nga kaliraanye ekitebe kya Divisoni y’e Goma.


Bukedde Online - E Namulonge bookya ensigo\nBuganda Ligyoni yeggyeeko ekikwa ky'obutawangula...\nKCCA ekubye UPDF n'erabula SC Villa\nOmulimisa ng'ayokya ebintu bya kasooli e Namulonge\nNALIMA yiika ya kasooli nga nsubidde okumukungulamu ensawo 12, wabula obusaanyi bwamuzinda ne bumulya. Bwe nafuuyira okutaakiriza ku kasooli nafunamu ensawo ssatu zokka! Bwatyo Monica Lule, ssentebe w’ekyalo kya Namulonge Quarters ate nga mulimi wa Kasooli e Busukuma bw’atandika emboozi ku bulwadde bwa kasooli.\nBino yabyogedde asisinkanye Bannamawulire abasaka amawulire agakwata ku byobulimi ne ssaayansi ababadde mu musomo ogw’okulongoosa empandiika y’ebyobulimi ogwategekeddwa aba ‘Cornell Alliance for Science’ nga gwabadde ku National crops Research Resources institute e Namulonge wiiki wedde.\nMu kulambula ennimiro za kasooli awakolebwa okunoonyereza ku tekinologiya ow’enjawulo omuli n’owa Genetically Modified Organisms (GMO), Dr. Godfrey Asea akulira NaCRRI yalaze obwetaavu obuliwo mu kuyisa etteeka lya National Biosafety okukkiriza ensigo ezinoonyerezeddwaako nga basimbuliza endagabutonde okuva mu birime ebirala okutandika okulimibwa mu Uganda.\nMu nnimiro ezaalambuddwa, baasimba kasooli anoonyerezeddwaako ne tekinologiya wa GMO nga ono mu musiri taliibwa buwuka, kyokka eyalimibwamu aliibwa obuwuka ate abalimi gwe basimba agwa mu bika bya Longe ate ye ajoogebwa obuwuka obuli ndiwulira, obusaanyi okwo gattako omusana era nga kyangu omulimi okusimba n’afiirwa omusiri gwonna.\nDr. Asea yagambye nti, mu yiika ya kasooli ng’omulimi akozesezza ennima ennungi omuli okusimba mu budde, okukoola, okukozesa ebigimusa yandibadde afuna ttani eziwera omukaaga, wabula ku nsigo eziriwo oli ne bw’aba abikoze afuna ttani bbiri n’ekitundu ku ssatu ate atabikola afuna ttani emu ku emu n’ekitundu ekiraga nto obwetaavu bw’ensigo ennungi bukyaliwo mu ggwanga.\nEnsigo zaakakasibwa dda abakola okunoonyereza nti zisobola okugumira endwadde era nga kati bali ku mutendera ogwokuna mu kunoonyereza naye kasooli yenna gwe bakungula bamwokya kuba takkirizibwa kutuuka ku balimi nga n’ekifo we bakolera okunoonyereza, baazimbako olukomera tewali wadde emmese eyingirayo.\nKASOOLI WA WEMA\nWinnie Nanteza akola ku by’empuliziganya ku pulojekiti eno yagambye nti, kasooli wa WEMA (water efficient maize for Africa), akolebwako okunoonyereza kwa mirundi ebiri, waliwo ow’ekika kya TEGO ono y’ali ku katale ng’ekikulu ku kasooli ono yetaaga amazzi matono okukula bw’omugeraageranya ku bika ebirala ebiri ku katale.\nMu mbeera ng’omusana tegukyaliko budde, ekika kino kirungi eri omulimi kuba omusana ne bwe gumukwata n’afuna enkuba entono tofiirwa kye kimu n’eyasimba ekika ekirala era abalimi abamulimyeko bazudde enjawulo.\nOmulala owa WEMA anoonyerezebwako wansi wa GMO, naye yazuuliddwa nga takwatibwa bulwadde bwa kasooli bwonna obuliwo wadde okuliibwa obusaannyi naye ono tasobola kutuuka ku balimi okuggyako ng’etteeka erimukkiriza limaze okuyita.\nDr. Asea yagambye nti, ssinga ebbago lino lifuuka etteeka kijja kubatwalira emyaka nga ebiri abalimi okutandika okufuna ku nsigo zino.\nEBIKWATA KU TTEEKA\nOctober 2017, ababaka ba palamenti baayisa ebbago lino ne lituuka ewa pulezidenti okuliteekako omukono okufuuka etteeka, wabula pulezidenti teyaliteekako mukono n’abaako obutundu bw’ayagala balongooseemu naye akakulu kaali okulaga engeri ensigo zi nnaasangwa gye zigenda okukuumibwamu nga ne GMO weeziri.\nWabula Dr. Asea yagambye nti, ensigo enkadde zaakusigalawo era n’okuzinoonyerezaako tekugenda kukoma. Ekirala ennoonyereza ku birime byombi byawukana, era essira ku nsigo empya lya kulwanyisa ndwadde ezifuukidde Bannayuganda ekizibu.\nNga oggyeeko kasooli, bakoze okunoonyereza ku bitooke ebitakwatibwa kiwotokwa n’obuladde obulala obw’ettooke, muwogo atagengewala ate nga takwatibwa kigave, omuceere, obummonde obutakwatibwa kiwotokwa.\nBino byonna tebisobola kutuuka ku balimi era okoma kubirabako tebakukkiriza kufulumya kintu kyonna okutuusa ng’ababaka bayisizza etteeka.\nDr. Godfrey Asea,\nLeero mu mboozi yaffe n'omukenkufu Julius Nyanzi tukulaze e migaso gya Flax


Bukedde Online - 'Naliwo nga Lt. Col. Nasur asogga taata ekiso mu bulago'\n'Naliwo nga Lt. Col. Nasur asogga taata ekiso mu bulago'\nAkulira UPPC bamugaanyi okuyingira ofiisi\nWayise emyaka 44 bukya eyali meeya w’e Masaka, JosephWaligembe attibwa Lt. Col. Nasur Abdallah mu nkambi e Kasijjagirwa bwe yamutunga ekiso. W’osomera bino nga Nasur baamuta alya butaala.\nThomas Ntale eyalaba Nasur ng’atta kitaawe. Ku ddyo ye mugenzi Walugembe\nWayise emyaka 44 bukya eyali meeya w’e Masaka, JosephWaligembe attibwa Lt. Col. Nasur Abdallah mu nkambi e Kasijjagirwa bwe yamutunga ekiso. W’osomera bino nga Nasur baamuta alya butaala. Mu mboozi esooka ey’okufa kwa meeya ono, JohnBosoco Mulyowa azzeeyo ewa mutabani wa Walugembe eyaliwo nga batta kitaawe. Thomas Ntale eyalaba Nasur ng’atta kitaawe.\nBAASOOKA kumukuba masasi mu magulu omusaayi ne gutiiriika, olwo ne bamussa mu bbuutu y’emmotoka yogaayoga mu nkambi y’amagye gye baamusoggera ebiso ebyamutta!\nOmusomi wange sisinkana Thomas Ntale ng’anyumya engeri eyali Gavana wa Central Pulovinsi, Lt. Col. Nasur Abdallah gye yattamu kitaawe mu September wa 1972.\nOyinza kuwulira otya ssinga omusajja eyatemula kitaawo, owooluganda lwo oba omwana wo oyo gw’oyagala ennyo nga muyisihhanya mu kibuga yeeriira kaasi, tewali amukuba ku mukono sso nga ggwe osanga omuntu wo oyo ky’ekyali ekisumuluzo ky’okukwozaako ennaku gy’olimu?\nEyo y'embeera eri ku booluganda n’abaana b’eyali Meeya w’e Masaka, Ssaalongo Francis Mary Joseph Walugembe eyattibwa ku mulembe gwa Idi Amin.\nWalugembe yattibwa mu bukambwe mu September wa 1972, era eyamutta, Gavana Abdallah Nasur eyali atwala Central Pulovinsi omwali ne disitulikiti ya South Buganda etwala Masaka yasingisibwa omusango gw’obutemu mu 1982 ne bamusalira kya kuwanikibwa ku kalabba.\nKyokka Pulezidenti Museveni yamusonyiwa akalabba nga September 10, 2001 oluvannyuma lw’emyaka 22 mu kkomera e Luzira n’ateebwa era yeeriira butaala.\nAlina amaka e Bombo, essundiro ly’amafuta e Bwaise n’amayumba agapangisibwa ag’omulembe e Kansanga, wamu ne bizinensi endala nnyingi.\nLt. Col. Nasur Abdallah ( ku kkono) kati alya butaala. Wano yali ku mukolo ogumu.\nKwe kugamba ssente w’eri! Kati ate kubamu akafaananyi ng’omusajja eyatta kitaawo mugagga ffugge nga Lt. Col. Nasur Abdallah kyokka nga kitaawo bye yabalekera abanene baabibba, ggwe n’osigala ng’oli mwavu lucoolo! Kati nno eyo y’embeera abaana ba Walugembe gye balimu.\nTaata baamutt ndaba\n‘’Nali nsomesa e Kalangala mu Ssese ebiseera ebyo era nzijukira taata twali tugenda naye antwaleko ng’asuubira okusula e Bukakata kuba yalinayo amayumba.\nTwasimbula okuva eka ne tuyita ku loodibbulooka nnyingi nga n’eyasembayo yali Kijjabwemi kyokka yonna twetwafunayo buzibu.\nKyokka tuba tutuuse e Masaka nga twakayita ku ggalagi ya Naluddugavu ku Burton Street, twasanga abantu ne bamuyimiriza.\nBaamugamba nti beewuunya engeri gy’akyali omulamu ng’amawulire obwedda gayita nti baali bamusse.\nTaata yabagumya nti ddala akyali mulamu era talina buzibu bwonna , naye nze namulaba ng’ayogera kubagumya naye yali atidde!\nTuba tutuuka ku kkubo eridda mu Nyendo, taata yalaba mmotokka ya mukwano gwe Lwebuga ng’erimu n’abaserikale naye ng’edduka nnyo ate ng’edda mu Nyendo.\nYaweta mangu n’agigoberera kyokka n’etubulirako mu Nyendo. Yanzigya mu mmotoka awo ku kkubo eridda e Bukakata mu Nyendo nga ku ssundiro ly’amafuta n’andagira nninye takisi hhende e Ssese kuba ye olugendo lw’e Bukakata yali alusazizzaamu.\nYavuga nga yeeyongerayo e Kitovu ku kigo, nange mba nkyayimiridde awo mmotokka eyali etugoba n’etuuka ne muvaamu abasajja ne babuuza omukyala eyali awo ku kkubo ng’alima nti otulabiddeko mmotoka emmyuufu wano?\nOyo yabalagirira nti yali eyambuse ngulu mu kigo, baasimbula ne bambukayo. Waayita akaseera katono nnyo ne mpulira amasasi abiri nga gavuga era mangu ago nadduka ne nnyambuka ku kigo era nalaba taata ng’alaajanira wansi, avaamu omusaayi mungi.\nOluvannyuma lw’okumukuba amasasi mu magulu ng’agaanyi okuyingira bbuutu y’emmotoka yalwa edda n’agiyingira.\nNafuna mmotoka ne ngipangisa ne ngoberera etutte taata okutuuka ku mulyango gw’enkambi y’amagye e Kasijjagirwa era nasanga taata bamaze okumuggya mu mmotoka nga bamusambasamba.\nWaayita akaseera katono mmotoka omwali mutambulira Lt. Col. Nasur, ebiseera ebyo eyali akulira enkambi eyo n’etuuka.\nOlw’okuba Nasur yali mukwano gwa kitaffe nnyo era yajjanga n’eka ne ku bubaga taata bwe yategekanga, abajaasi olwamulaba ne beesooza nga balowooza nti Nasur k’azze Walugembe awonye.\nNeewuunya Nasur, olwalaba ku taata yayogera ekigambo kimu nti, ‘Walugembe soma essaala yo esembayo!’\nYasowolayo ekiso n’akisogga taata mu bulago nga ndaba era olwakimusikamu taata n’afuuwa omusaayi ng’eno abajaasi bwe bamusambasamba n’okumuwalula ku ttaka.\nNtale ( wakati) ne baganda be, Fred Sserwadda ( ku kkono) ne Francis Kakinda.\nNakimanya nti Nasur bw’andaba nange obulamu buyinza okuba mu matigga ne badduka kiwalazima, ne mpita mu bukubo obw’ebbali okutuuka eka ne mbategeeza ekibaddewo.\nWaayita akaseera katono ne Lwebuga oli eyatwala abaserikale ne bakwata kitange ate n’atuuka nga yeefuula azze okubika n’okunakuwalira awamu naffe kyokka nga takimanyi nti twakimanya nti ye yapanga olukwe n’amuleetera abaserikale ng’amutaddeko nti yalina abayeekera b’asuza mu maka ge mu Nyendo.\nOluvannyuma nakimanya nti taata yali yawola Lwebuga ensimbi nnyingi nga zino ze yatya okumusasula n’asalawo okumusibako eky’okukolagana n’abayeekera.\nGavumenti bwe yakyuka omu ku baserikale ye yatulagirira we baasuula omulambo gwa taata era twaguggyayo, ebisigala ne tubiziika. Lwebuga oluvannyuma yagwa eddalu era n’atandika okwogeranga mu kkubo nti ye yakola olukwe olwatta Walugembe.” Obujulizi bwa Ntale era yabuwa ne mu Kkooti kwe yasinziira okusingisa Nasur omusango gw’okutta Walugembe.\nNtale ne banne beevuma Pulezidenti Museveni eyata omutemu eyatemula kitaabwe ate ne beewuunya n’engeri eyali omumyuka wa Pulezidenti Polof. Gilbert Baalibaseka Bukenya gye yabatuukirira n’abakuba akalimi nti Gavumenti yali yaakubaliyirira naye nga na buli kati tekikolanga.\nKyokka amaziba famire ya Walumbe yandibadde enyolwa olw’engeri bannaddiini abanene mu Uganda gye baasisinkana Puledenti Museveni ne bamusaba ayimbule Nasur. Nasur yasangibwa Kakamega mu Kenya,mu 1979 ne bamukwata poliisi y’e Kenya n’emuzza e Uganda okuwerennemba n’emisango gy’obutemu.\nYagezaako enfunda eziwera okujulira omusango ne birema era yali waakuwanikibwa ku kalabba.\nNa buli kati Nasur agamba nti tattanga ku Walugembe era nga bwe yassaawo obukadde bw’ensimbi 10 ziwangulwe alivaayo n’amulumiriza nti yaliisa abantu essapatu, agamba tewali ayinza kumulumiriza nti yatta Walugembe.\nMu December wa 1999, bannaddiini okwali Kalidinaali Emmanuel Wamala, Ssaabalabirizi Mpalanyi Nkoyooyo ne Al-hajji Idris Kaseneene bwe baava e Luzira okukyalira ku basibe, baggukira wa Pulezidenti ne bamusaba ate Nasur, Ali Fadhul n’abasibe abalala abaali baludde e Luzira ku kibonerezo ky’okuwanikibwa ku kalabba.\nNasur yaliko ssentebe w’akakiiko k’ebyemizannyo mu ggwanga aka National Council of Sports mu myaka gya 1970 era y’omu ku bakungu abaawerekera Uganda Cranes mu 1978 bwe yali egenda okwetaba mu mpaka za Afrika e Ghana, bannannyinimu bamale batukube ggoolo 2-1 ku fayinolo.\nAmaka g’omugenzi Walugembe agali ku kyalo Kisoso e Kyabakuza.\nTuyinza okugamba nti Nasur ye w’omukisa, kuba kati alya butaala, ne Cranes yazzeeyo mu mpaka ze zimu oluvannyuma lw’emyaka 38!\nOmu ku baana ba Walugembe ayitibwa Francis Kakinda Walugembe abeera e Kampala agamba nti bafubye okutambula mu ofiisi zonna okujjukiza abakulu nti Nasur baamuta naye baali babasuubizza okubaliyirira kyokka byonna byagaana.\n‘’Ffe tulina okwekengera nti ssente z’okutuliyirira Gavumenti erabika yazifulumya ne wabaawo abakungu baayo abaazirya.\nTufubye okwekubira enduulu n’okugezaako okusisinkana Pulezidenti Museveni tumunnyonnyole ensonga zino kyokka tulemesebwa’.\nNagendako ewa Maj. Nakalema akola mu maka g’Obwapulezidenti kyokka empapula yazingobya. Bangi ku be tutuuseeko ne kitaffe yabayamba okutuuka we bali kyokka ffe batusenza luti.\nEbyobugagga bya kitaffe baabibba, bangi okusoma kwakoma awo, Walugembe eyali omuloodi abaana be be babonaabona!’’ Kakinda bwe yagasseeko.\nWalugembe yalina amaka e KabaaleKisoso ku nkingizzi z’akabuga k’e Kyabakuza mu kibuga Masaka.\nYali musajja muloodi era olw’endabika ye nga takwana bakazi aweneenya mbwa! Yadde yalina omukyala omukulu Nnaalongo Imelda Nansamba kyokka we yafiira yaleka abakyala bangi n’abaana abatamanyiddwa muwendo!\nWalugembe yali musuubuzi, yalina ebyuma ebisunsula emmwaanyi bingi n’amalundiro g’ente mu bitundu eby’enjawulo.\nWakati wa 1961-1965 yali Minisita wa Gavumenti ezeebitundu e Mmengo,yali mmemba w’ekibiina kya KY era bwe kyatta omukago ne UPC, Walugembe y’omu ku bakungu b’e Mmengo abaakulembera okwaniriza Obote oluvannyuma eyayingizibwa ne mu bika by’Abaganda n’aweebwa erinnya Bwete.\nYali muganzi nnyo eri Kabaka ate n’abasuubuzi Abayindi e Masaka baamuyamba okulya obwameeya bw’e Masaka wakati wa 1968-1971.\nMu maka ge e Kisoso yali yawunda ennyumba nga yagizimbako kalina gye yategekeranga obubaga. Essanyu nga bwe litabeerera, Idi Amin bwe yawamba Gavumenti ya Obote,Walugembe baakimuteekako nti yali akolagana n’ebibiina by’abayeekera.\nEra mu September wa 1972 Walugembe yali atandise okwekengera obulamu bwe. Yattemulwa mu ntiisa era mutabani we Tom Ntale yaliwo nga kitaawe atemulwa emisana ttuku!\nAbaagula ettaka erikaayanirwa Jomayi ne Tumukunde bagenze mu kkooti\nJomayi akkaanyizza ne Bbanka


Bukedde Online - Ebya Kayihura okusisinkana Museveni boogere bikyakalubye: Aba famire e Muyenga bakuumwa ba mmundu\nEbya Kayihura okusisinkana Museveni boogere bikyakalubye: Aba famire e Muyenga bakuumwa ba mmundu\nAbantu 30,000 abeesenza mu lutobazi e Kyet...\nOmu ku baasisinkanye Angella Kayihura era ng’ono ofiisa wa poliisi yatutegeezezza nti mu bye baayogedde baatuuse ne ku kaweefube abadde akolebwa okusisinkana Pulezidenti Museveni bamulaajanire addiremu Kayihura, wabula kaweefube ono nti tannavaamu bibala.\nAmagye tegakkiriza muntu kusukka wano okukkirira ewa Kayihura.\nMu kusooka baalowooza nti kijja kubeera kyangu nti era Kayihura yennyini yakisaba amagye era ne bamutegeeza nti, “bajja kutegeeza omukulu” (Pulezidenti) wabula bwe yayingira wiiki eyookubiri ng’ali mu kkomera ly’amagye e Makindye n’amanya nti birabika bikalubye.\nOfiisa ono yatutegeezezza nti mu nsisinkano eno we yakitegeeredde nti Angella naye abadde akola kaweefube asisinkana Pulezidenti amuyitiremu okulaajana kwa bba,wabula enfunda ebbiri ze yaakagezaako okumulaba, abadde tafuna mukisa. Kaweefube baamuyingizaamu ne baminisita ba gavumenti basatu nti kyokka nabo tebannavaayo na kirambulukufu.\nBannamagye abawerako abali ku ddaala erya Genero ababadde bakyalira Kayihura mu kkomera nti abasinga abadde abatikka obubaka babutuuse ewa Pulezidenti era nga ky’asinga okubasaba kwe kumuyamba amuwe omukisa ogumusisinkana “amubuulire ebituufu” ku bigambo ebingi Kayihura by’agamba nti bya bulimba bye bamuteekako.\nWabula ne Bagenero abo nabo tebazza bubaka bulaga nti biyiseemu oba bigaanye! Bonna babakuumira ku bigambo ebibagumya nti, “Mugira mulindako….” ate abalala ne babagamba nti, “Omukulu tetunnamukwasa, akyalina emirimu mingi….” n’ebirala.\nEky’okumutwala mu kkooti nakyo aba famire bagamba nti kiyinza okujja mu maaso eyo kubanga enfunda zonna ze basisinkanya boofiisa b’amagye abaamukwata, tebalaga ntegeka ya mangu yonna ya kumutwala mu kkooti.\nKyokka omu ku mikwano gya Kayihura yategeezezza nti n’omusibe yennyini eky’okumutwala mu kkooti naye takyagala kubanga akiraba ng’ekigenda okwongera okumuweebuula ate ng’alina n’obweraliikirivu ku misango ki gye bayinza okumuggulako.\nOkuva Kayihura lwe yakwatibwa nga June 13, bannamawulire tebafunanga mwagaanya gufuna bifaananyi bye mu busibe era kino kye kimu ku bimweraliikiriza ku kutwalibwa mu kkooti kubanga akiraba ng’ekissaawo embeera y’abamuyeeya okujaganya ng’atuusiddwa mu kkooti.\nEkirala, ng’eyali omuduumizi wa poliisi eyagenda ne mu Palamenti ng’ayagala eyise etteeka eryongera poliisi obudde zive ku ssaawa 48 omuntu z’atalina kusussa ng’ali mu kaduukulu bongerwe obudde okutwala abantu mu kkooti, tayagala kulabika ng’alaajana nga yeesigama ku kintu kye yali ayagala kiveewo.\nNti era ku kino kwe yasinziira okuwa ekiragiro okuyimiriza mbagirawo bannamateeka okuli Caleb Alaka ne Evans Ochieng kubanga baali bakutte ekkubo lya kusabwa atwalibwe mu kkooti nga bagamba nti eky’okumusiba ebbanga eddene nga tatwalibwa mu kkooti kikyamu.\nBannamateeka ba Kampala Associated Advocates be yakwasa omulimu baategeeza nti eky’okusaba omuntu waabwe atwalibwe mu kkooti tebannakirowoozaako.\nEMBEERA MU MAKA GA KAYIHURA\nRogers Ishimwe omu ku bayizi ababadde baweererwa Kayihura yagambye nti embeera gye baasanze mu maka ga Kayihura ekwasa ennaku kubanga n’aba famire ye bakumibwa ekiteetaagisa.\nMu kuyingira nti baabaggyeeko n’amasimu gonna ekyayongedde okubennyamiza.\nYagasseeko nti: Mukyala wa Kayihura essanyu lyamugwa ku maaso era n’okwogera kwe kutono nnyo.\nVallince Ngirabokunzi yagambye nti balinze lwa August 13, 2018 lutuuke nga Kayihura tayimbuddwa oba okumutwala mu kkooti, batandike okwekalakaasa kwabwe okweddembe okwetooloola eggwanga lyonna.\nKu lunaku olwo, Kayihura lw’aweza emyezi ebiri ng’ali mu kkomera, wabula omwogezi w’amagye Brig. Richard Karemire yabalabudde n’abawa amagezi obutagezaako kwegugunga kubanga kye bakola ng’amagye bakimanyi, bakikola mu bukugu bwabwe era teri ayinza kubapakusa okukolera ku kutiisatiisa kwabwe.\nChelsea ne Arsenal zeesimbye mu muzibizi wa Spurs


Bukedde Online - Ddiifiri omutuufu alina okubangulwa\nDdiifiri omutuufu alina okubangulwa\nAbaddusi 11 bagenda South Afrika kulwanirira...\nBaddiifiri mu nsi yonna bayita mu buwonvu na bukko okutuuka ku ntikko! Baddiifri be mulaba batandikira wansi nnyo ne balinnya mpola amadaala okutuuka buli omu w’abeegombera.\nMu Uganda, ddiifiri atandikira ku ddaala lyakusatu, n’akuzibwa n’adda ku ddaala eryokubiri olwo n’agenda ku lisooka. Bw’akola obulungi, FUFA eweereza erinnya lye mu FIFA n’emukakasa ku lukalala lwa baddiifiri abamulamula mu nsi yonna.\nBatuula ebigezo ebiwandikibwa n’eby’okubuuza nga ddiifiri ayanukula. Oluvannyuma bazzaako eby’oku kisaawe okuli okubeekebejja omutindo. Ku nkomerero ya wiiki ewedde, baddiifiri baakoze ebigezo ebibatwala ku madaala eg’enjawulo. Bano buli mwezi balina okukola ebibuuzo bisatu ne babiweereza mu CAF ne FIFA. Ataweereza abeera mu buzibu.\nKu ntandikwa y’omwaka guno, FIFA yaweereza buli omu essaawa ey’omulembe nga yaakukozesa nga bali mu kutendekebwa. Essaawa eno kompyuta yennyini ekwata buli kalonda ow’omu kutendekebwa era babiweereza omusomesa waabwe atuula e Malawi. Waliwo omu ku bo (amannya ngalese) ate y’essaawa gy’alina, atendekebwa bamulaba. Ffirimbi awo w’etuuse kati. Wadde ebigezo byonna, bikolebwa naye tebimala.\nDdiifiri yenna akuzibwa, ateekeddwa okuba ng’okulamula omupiira akusoboka era kino kye kigezo ekisooka! Kyangu okuyita ebibuuzo mu kibiina nga mu kisaawe tosobola. Era kyangu okufuna omulungi ku kisaawe naye nga tasobola bibuuzo bya mu kibiina!\nBaddiifiri ab’ekika ekyo tebakuzibwa! Akuzibwa yooyo asobola byombi. Baddiifiri baffe abaakoze ebigezo bino, mbaagaliza mikisa mubiyite era mukuzibwe\nLiigi y'abato ejja kuyamba omupiira gwaffe


Bukedde Online - Aubameyang agugumbudde abakulira omupiira e Gabon\n‘Abateebi banjiyeeyo mu maaso ga Fergie’...\nKCCA FC ewangudde ekya Super Cup eky'omulundi...\nKitaawe, Pierre Aubame yazannyirako Gabon emipiira 80 era n’abeerako ne kapiteeni waayo wabula mu makkati ga wiiki eno, Gabon yamuwadde obutendesi.\nAubameyang ne kitaawe\nOMUTEEBI wa ttiimu y'eggwanga eya Gabon ne Arsenal, PierreAubameyang agugumbudde abakulira omupiira e Gabon, olw’okulonda kitaawe ku butendesi bwa ttiimu y’eggwanga eno ey’omupiira.\nKitaawe ono, Pierre Aubame yazannyirako Gabon emipiira 80 era n’abeerako ne kapiteeni waayo wabula mu makkati ga wiiki eno, Gabon yasazeewo okumuwa obutendesi bwa ttiimu oluvannyuma lw’okugobwa kwa Jose-Antonio Camacho enzaalwa ya Spain.\nWabula okulondebwa kwa Aubame, Aubameyang teyakusiimye n’ategeeza nti baamuwadde omulimu ng’atasoose na kukkiriza.\nAubameyang, nga naye ttiimu eno gy’azannnyira, agamba nti okusooka okutegeeza ensi yonna nga bwe balonze kitaawe ku butendesi nga tebasoose kuwuliriza oba kitaawe mwetegefu okugitendeka kye kyasinze okumuluma.\n“Taata baamukubidde essimu emuwa omulimu wabula n’abaddamu nti waakubategeeza oba akkiriza gye bujja ate bo baagenze mu maaso na kutegeeza nti bamuwadde omulimu ng’ate tannasalawo,” Aubameyang bwe yagambye n’ategeeza nti mu kiseera kino, kitaawe mulwadde.


Bukedde Online - Ng’enda kumalawo ebizibu by’ettaka e Bunyoro - Museveni\nNg’enda kumalawo ebizibu by’ettaka e Bunyoro - Museveni\nAbavubuka beekobanye ne batta omuwala eyabagattise:...\nMuseveni ng’akuba kampeyini e Kiziranfumbi mu muluka gw’e Bulimya mu ggombolola y’e Kiziranfumbi, Buhanguzi County mu disitulikiti y’e Hoima.\nPULEZIDENTI Yoweri Museveni asuubizza okukola ku bizibu bya Bunyoro naddala ekizibu ky’ebyettaka, okubazimbira amalwaliro, amasomero n’enguudo mu kitundu.\nMuseveni anaatera okufundikira ekitundu kya Bunyoro ng’awenja obululu, yatalaaze disitulikiti ye Kibaale gye yakubye enkuhhaana bbiri okuli; Bungangaizi West ne Kigorobya n’oluvannyuma n’akuba olukuhhaana olunene mu munisipaali ye Hoima.\nYategeezezza nga bw’amanyi ebizibu bya Bunyoro obulungi naddala ekizibu ky’ettaka lye yagambye nti kyaleetebwa Bazungu. Yagambye nti tayinza kwerabira kitundu kino, kuba Omukama Kabalega yakola kinene mu kulwanirira obwetwaze bwa Uganda.\nYasuubizza nti mu kisanja ekiddako essira agenda kuliteeka ku kukola enguudo, okuzimba amasomero, amalwaliro n’okusitula ebyenfuna by’abantu nga bongera ku nnyingiza yaabwe mu maka. Katikkiro w’Obukama bwa Bunyoro, Norman Rukumu yagambye nti ekizibu ekisinga okubanyiga kwe kubeera ng’ettaka lyabwe teririna byapa.\nYagambye nti Abazungu abafuzi b’amatwale be baatandika okubakotoggera bwe bataabawa byapa ku ttaka lyabwe.\nYagambye nti ekyewuunyisa n’ettaka mu masaza agamu nga Bunyoro ne Bungagayizi agaali gazaaye, ebyapa era byasigalira Baganda abaagenda nabyo.\nEnguudo eziwerako yalaze nga bwe zigenda okukukolebwa. Olwaleero ku Lwokuna, Museveni lw’atandika okutalaaga ekitundu kya Buganda, kyokka ng’atandika n’olukuhhaana e Hoima mu ssaza lye Bugahya, n’oluvannyuma agende e Ntwetwe mu disitulikiti ye Kyankwanzi gy’anaava okudda e Kiboga. Enkya ku Lwokutaano Museveni agenda kutalaaga disitulikiti y’e Mityana.\nEno agenda kukubayo enkuhhaana nnya ng’atandikira Busujju, Mityana North, Mityana South ne Mityana Munisipaali.\nOmukazi yeekobaanye n’omusiguze babbe bba


Ssaabasajja Kabaka asiimye okusimbula emisinde gy’amazaalibwage nga 03 July,2022 – CBS FM\nSsaabasajja Kabaka empologoma ya Buganda Ronald Muwenda Mutebi II asiimye okusimbula emisinde gy’amazaalibwage ag’emyaka 67, nga 03 July,2022 mu lubiri lwe olwe Mengo.\nKatikkiro wa Buganda Charles Peter Mayiga, yaabulidde obuganda amawulire gano mu lukiiko lwa Buganda olwa 29 olutudde mu Bulange e Mengo, olugendereddwamu okubuulira Obuganda emirimu egikoleddwa omwaka gw’ebyensimbi ogugwako ogwa 2021-22.\nMu kusooka emisinde gy’amazaalibwa g’e Mpologoma gyali gyakubeerawo mu April, wabula nekitasoboka kubanga Ssaabasajja Kabaka yali mitala wa mayanja ku mirimu emitongole.\nKatikkiro mu ngeri yeemu abuulidde Obuganda nti ekitongole kya Ssaabasajja ekya Kabaka Foundation, kyalondeddwa ng’ekitongole ekisinze munsi yonna okuku𝝶aanya omusaayi, era mu kiseera kino omukungu Edward Kaggwa Ndagala akikulira ali mu America gye yagenze okukwasibwa engule eno.\nEbyo nga biri bityo, Katikkiro asabye government okukomya okujojobya nókugotaanya bannansi mu bintu byebasazeewo okukola okweggya mu bwavu, nga bwekoze ku kirime kye mmwanyi.\nKatikkiro avumiridde endagaano eyakolebwa government eyawa olukusa kampuni engwira, okussalawo ebbeeyi ye mmwanyi mu ggwanga.\nAwadde alipoota ku kirime ekyémmwanyi nga bwekiyimiridde mu Uganda, okuva Obwakabaka lwebwanyinyitiza kawefube we Mmwanyi terimba.\nMu nteekateeka eno, kampuni yóbwakabaka eya Mmwanyi terimba egenda okugula emmwanyi nókuzitunda ebweru wéggwanga yatandise mirimu gyayo, era wofiisi enkulu zasiddwa ku kizimbe Muganzirwazza.\nKatikkiro era azeemu okulu𝝶amya abavubuka ku nkozesa ye mitimbagano, abasabye okukoma okuvumirako abantu wabula banonyezeeko ebikyuusa obulamu bwabwe.\nAsabye ne government okubaako kyekola okukendeeza okupaaluuka kwébbeyi yébintu mu ggwanga, gyágambye nti ekosezza nnyo bannauganda bamufuna mpola, so nga babadde bakakosebwa néomuggalo gwékirwadde kya Covid 19.


Paxful, Inc.( kitegeza "Paxful," "ffe" "ffena" oba "affe" kitwala emitendera okulongoosa bye tukola n`okuwa eby`okuddamu ebituufu eri ba kasitooma baffe. Mu nkola eno ey`Okuwa Ekirabo eri Aloopye ("Enkola"), tunnyonnyola embeera ezisoboka eza Puloogulaamu yaffe ey`Okuwa Ekirabo Aloopye n`engeri gy`erina okukozesebwa n`enkozesa yo ey`ekibanja kyaffe ku https://paxful.com/, ng`ogasseeko, naye nga tekikoma ku, Waleti ya Paxful, ekibanja kya Paxful ekya Bitcoin, enkola y`oku ssimu ey`omungalo, emiko gy`emikutu emigattabantu oba ebintu by`oku mutimbagano ebirala (awamu, "Ekibanja"), oba bw`okozesa ebimu ku bintu, empeereza, ebirimu, obubonero, ebya tekinologiya, oba emirimu gye tuwa (awamu, "Empeereza"). Enkola eno yateekebwawo okukuyamba okufuna obubaka ku ngeri gy`oyinza okwetaba mu puloogulaamu yaffe ey`Okuwa Ekirabo eri Aloopye, ekiyamba okukuuma ebiva mu kunoonyereza, biki ebiva mu kunoonyereza ebirungi ebisobola okukola, era na miganyulo ki gy`osobola okufuna. Mwattu wekkaanye nti Empeereza ze tuwa ziyinza okukyuka okusinziira ku kitundu.\nKu lw`ebigendererwa byonna, enkola y`okuwa ekirabo eri aloopye eri mu lulimi Olungereza kye kinaaba nga ekiwandiiko ekikulu era ekifuga. Mu mbeera nga waliwo okukontana wakati w`ekiwandiiko ky`okuwa ekirabo eri aloopye ekiri mu Lungereza n`ekirala kyonna ekivvuunuddwa mu lulimi olulala, ekiwandiiko ekiri mu Lungereza kye kinafuga n`okugobererwa.\nPuloogulaamu y`Okuwa Ekirabo Aloopye kye ki?\nOkusobola okulongoosa Paxful n`empeereza, Puloogulaamu ya Paxful ey`Okuwa Ekirabo Aloopye ewa abakozesa baffe omukisa okufuna ekiraba olw`okuzuulu obuzibu mu byekikugu.\nOyinza kutubuulira otya by`ozudde mu puloogulaamu y`Okuwa Ekirabo Aloopye?\nOkuwuliziganya okw`engeri eno kuteekwa kuweerezebwa eri [email protected]. Mu bubaka bw`owaayo mwattu laga mu bulambulukufu obunafu n`obukakafu obwesigamwako okukakasa nti obuvune weebuli (okunnyonnyola / emitendera gy`okuddamu okuteekawo / ebifaananyi bya sikuliini / viidiyo /ebiwandiike oba ebintu ebirala ng`ebyo).\nAmateeka ga Puloogulaamu\nOkumenya erimu ku mateeka gano kiyinza okukuviirako obutasaanira kirabo.\nGezesa okukosebwa ku akaawunti yo kwokka oba akaawunti z`ofunyeko olukusa okuva ewa nnannyini akaawunti okuddamu okugezesa.\nTokozesanga bizuuliddwa okwekkiriranya/okuggyako obubaka oba okudda ku miyungiro emirala. Kozesa obukakafu bw`ekintu mu kunnyonnyola ensonga wokka.\nSinga obubaka obw`enkizo okugeza nga ebikwata ku muntu, ebimwogerako, nebilala... bifunibwa olw`obunafu bwe, tebirina kuterekebwa, kukuumibwa, kusindikibwa, kufunibwa oba kukolwako oluvannyuma nga bizuuliddwa omulundi ogusooka.\nAbanoonyereza bayinza obutakkirizibwa, era tebakkirizibwa kwenyigira mu kikolwa kyonna ekiyinza okugootaanya, okukosa oba okwonoona Paxful.\nAbanoonyereza bayinza obutaasanguza mu lwatu bunafu (okugabana ebintu byonna n`omuntu yenna atali mukozi wa Paxful omutongole), oba okugabana obunafu n`omuntu omulala, nga tafunye lukusa lwa Paxful mu lwatu.\nTukwata tutya ensonga ezizuuliddwa mu Puloogulaamu y`Okuwa Ekirabo Aloopye?\nEbizuulidwa byonna bikwatibwa mu ngeri y`okukwasaganya ensonga ez`obulabe.\nEndagaano y`Obutabikkula Byama\nNga tetunnatandika kwogera ku bintu byonna ebyekuusa ku nsonga ezikakasiddwa z`ozudde wansi wa Puloogulaamu y`Okuwa Ekirabo Aloopye, omuli okuliyirira, n`ebirala, ojja kwetaagibwa okuyingira mu Ndagaano naffe ey`Obutabikkula Byama.\nTusasula tutya ebirabo mu Puloogulaamu y`Okuwa Ekirabo Aloopye?\nEbirabo ebyo byonna Paxful y`ebisasula. Ebirabo byonna bisobola okusasulwa singa biba tebikontana na mateeka n`ebifugiso ebigobererwa, omuli naye si byokka ebibonerezo mu busuubuzi n`obukugire bw`ebyenfuna.\nKinaatutwalira bbanga ki okwetegereza ebizuuliddwa mu Puloogulaamu yo ey`Okuwa Ekirabo Aloopye?\nOlw`enkyukakyuka n`obuzibu bw`engeri z`ebintu ebyekikugu, tetunnazuula budde butuufu bwe tunaamala nga twetegereza ebizuuliddwa mu Puloogulaamu y`Okuwa Ekirabo Aloopye. Okwetegereza kwaffe kusobola kuggwa singa tuba tukakasizza okubaawo oba obutabaawo kwa bunafu.\nBiki ebiggyibwa mu Puloogulaamu y`Okuwa Ekirabo Aloopye?\nObunafu obumu butwalibwa okuba nga tebusoboka mu Puloogulaamu y`Okuwa Ekirabo Aloopye. Obunafu obwo obutasoboka muyinza okubaawo, weewawo si byokka:\nObunafu obwetaaga obulimba/obufere;\nObulumbaganyi ku DDOS;\nEnsonga ez`okuteebereza ezitavaamu magezi gasobola kuteekebwa mu nkola;\nObunafu mu byokwerinda mu applications z`abalala n`ebibanja by`abalala ebyayungibwa ku Paxful;\nEbifulumizidwa ne sikaana oba alipoota ezifulumizibwa sikaana;\nEnsonga ezizuuliddwa okuyita mu kugezesa okwekola kwokka;\nEbiwuka ebifulumiziddwa mu lukale mu sofutiweya mu nnaku 30 ez`okubyasanguza;\nObulumbaganyi bw`okulumika emboozi;\nOkulumbagana ekibanja ky`omukyaza awatali nnyo, bulabe bulabwako;\nXXS eyiyo, nga kuliko obubaka bwonna obuweerezebwa nga buyingiziddwamu afunye obuzibu;\nYingilamu/fuluma mu CSRF;\nBw`oba onoonya ebisingawo ku Nkola eno, oyinza okutuwuliza ng`oweereza email ku [email protected].


Bukedde Online - Villa etandise okwetegekera eya Sudan mu za CAF\nVilla etandise okwetegekera eya Sudan mu za CAF\nURA egobye Patrick Ochan\nAgambye nti anoonya 'fiitinensi' eya waggulu ddala kubanga abasambi ba El Khartoum eya Sudan tebaali bangu mu luzannya olusooka wadde nga baabawangulira omwabwe ggoolo 1-0 era nga tasobola kwesigama ku ggoolo emu yokka gye baateeba nti baawangudde.\nAbasambi ba SC Villadduyiro nga batendekebwa ku Villa Park Feb 22 2016 okwetegekra Ek Khartoum eya Suday. (ekif:Silvano Kibuuka)\nOmutendesi wa SC Villa Ibrahim Kirya abasambi abakeezezza mu misinde ku lusozi lwa Kibuli kw’abajje n’abazza ku kisaawe kya Villa Park okubawa obukodyo bw’omu kisaawe.\nAbadde n’abasambi bonna okuggyako Godfrey Lwesibawa eyalwala eriiso gw’agambye nti enkya waakwegatta ku ttiimu.\nKirya agambye nti obukodyo bw’awa abasambi bwa kunoonya ggoolo ng’ayagala kuggyawo ekikwa kya ttiimu za Uganda omuli ne Cranes obutateeba.\n“Tuteekeddwa okuteeba kubanga omupiira toyinza kugugoba nga toteebye ate bwe bakuteeba ng’ovuddemu. Abasambi bamanyi ekyama ekyo kubanga buli kiseera nkibajjukiza era bakimanyi,” Kirya bwe yategeezezza.\nAgambye nti abasambi; Denis Kamanzi ne Yaseri Mugabi paasipoota zaabwe tezinnaba kufunibwa era aperereza abaddukanya ttiimu bazifune mangu okuggumiza ttiimu.\nAkuliras ebyemirimu mu Villa , Ivan Kakembo agambye nti ttiimu egenda kuyingira enkambi ku Lwokusatu ku Entebe Road wabula nga kiteeberezebwa nti bandisalawo okugikuba e Nabinoonya.\nEl Khartoum esuubirwa okutuuka mu Uganda ku Lwokuna okusinziira ku Kakembo.\nOkutendeka abasambi kukyagenda mu maaso ng’enkya (Tuesday) ku makya baakusamba ogw’omukwano ne ttiimu ya U-17 ennonde ate olw’eggulo bagende balabe omupiira gwa liigi wakati wa KCCA FC ne URA.\nVilla ye yakiikiridde Uganda mu mpaka za CAF ezizannyibwamu kiraabu eziwangudde ekikopo ky'okusirisizaawo nga mu Uganda Villa ye yawangula empaka ezo eza Uganda Cup (Kakungulu Cup).


Bukedde Online - Bannayuganda muyiiye na maanyi - Kadaga\nEyabbye akabookisi k'ebirabo bya Ssekukkul...\nSIPIIKA wa Palamenti, Rebecca Alitwala Kadaga akubirizza Bannayuganda obutakoowa kuyiiya bintu bipya n’okwongera amagezi n’obukugu mu mirimu gye bakola kibasobozese okwongera ku mutindo ne ku nnyingiza.\nBino Kadaga yabyogedde aggulawo ekibiina kya Mau- Kazi e Maganjo n’aggulawo n’akatale.\nYannyikizza obukulu bw’okwetandikirawo emirimu, kikendeeze ku bakaaba nti emirimu gibuze. Kadaga yasuubizza aba Mau-Kazi nti waakubasindikira ab’ekitongole kya UNBS beekebejje omutindo gw’ebintu byabwe bakole ng’omutima gubali wamu.\nAkulira ekibiina kya Mau-Kazi, Abdul Kigozi yeeyamye okusomesa abavubuka abalala ku bwereere mu mutima gw’okuzza obumu mu ggwanga.\nAba Mau-Kazi bakola kaawa mu nsigo z’ebibala ssaako ebiriisa, emikeeka, ebibbo, ensawo, obukuufu, omubisi n’ebirala.\nEnsujju ne ovakkedo bye binnyiriza\nEkibabuza emirimu nnyambala - Ssenninde\nOmuvubuka apasudde Nnaalongo wange\nOmutuuze atubidde n'abalongo


By'olina okukolera ku ttaka ly'obusika okulikuuma\nEttaka kye kimu ku by'obugagga ebirabwako omuntu by'abeera nabyo abantu abatali bamunda ne bategeera obukozi bwe n'obugagga bwe.\nNazzikkuno ng'omuntu alina ettaka n'amayumba abalibwa mu bagagga ng'era alifunye alikuuma butiribiri. Wabula ennaku zino engeri abamu gye balifunye nga tebalikoleredde, tebalitwala nga kya bugagga era obwavu olubaluma oba bwe beegwanyiza okuvuga ku mmotoka oba bodaboda nga balitunda.\nEdda ng'omuntu bw'afa, ng'omusika tasikira bintu wabula omusaayi n'obuvunaanyizibwa. Muno mwalimu okulabirira ebintu by'omugenzi, okutuukiriza obuvunaanyizibwa bwalese, okulabirira banne okwawukanako n'ebiriwo ennaku zino.\nAbaana n'abooluganda bamanyi okulwanira ebintu by'abagenzi n'abamu okubiwamba ng'omuntu tannaba kufa kasita balaba ng'alwadde oba okusaba abazadde emigabo gyabwe nga bakyali balamu ekintu ekitaba kibi kasita kikolebwa mu mateeka.\nETTAKA LYE NASIKIRA NDIKUUMYE\nMuzeeyi Dan Mutaawe ow'e Kitende y'omu ku bantu abatono abasobodde okulabirira n'okukuuma ebintu bye yafuna nga kitaawe afudde mu 1985: gy'emyaka 35 kyokka na guno guliko tatundangako yadde desimoolo okuggyako okulikulaakulanya era ku myaka gy'amaze ku nsi kuno talabanga ku nnaku ya bupangisa.\nl. Mutaawe agamba nti edda ng'omwana ava buto ng'akimanyi nti alina okwekolerera. Naye ennaku zino abazadde bangi bakola ebintu ne babiteeka mu mannya g'abaana ssaako n'okubalaga nti byabwe ne kibaviirako obutafaayo kwekolerera. Kati abazadde bwe bafa ng'abaana emmaali bagitunda kubanga tebaagituuyanira wadde okumanya engeri gye bagikolamu.\n2. Edda ng'okusikira omuntu tekuba kwezza bya bugagga bya mugenzi wabula okutuukiriza obuvunaanyizibwa bw'alese nga ne bw'aba abadde alina ekizimbe ky'alese abaana bafuba okukimaliriza okukuuma erinnya lya kitaabwe.\nTUSOOKA KULYETEGEREZA OKULIGULA\nMutaawe atulaze emitendera abasuubuzi b'ettaka n'amayumba gye bayitamu okugula ebintu by'abagenzi era n'ategeeza nti okulaama kintu kikulu eri omuntu yenna awezezza emyaka 18 alina ebintu wadde tannaba kufuna baana. Wano ffe abasuubuzi ekiraamo ly'eddaala erisookerwako okukakasa nti ali mu kutunda ye muntu omutuufu.\nl Omuntu anaagula ettaka alina okugenda mu ofiisi ekola ku by'ettaka n'akola okunoonyereza okuzuula obukakafu ku ttaka.\nSsinga libeera lya kyapa kyandibadde kirungi n'osooka onoonyereza amannya mwe kiri nga tonnaba kukola kintu kirala. Omugenzi ataaleka kiraamo ebintu bye bibeera mu mikono gy'akola ku nsonga z'abafu (Administrator general) era eno nayo tusooka kugendayo okusobola okukakasa obwannannyini okwewala entalo n'abooluganda lw'omugenzi.\nOlina okufuna obukakafu nti ebbaluwa eranga okufa kw'omugenzi yalagibwa ku mikutu gy'amawulire okumala wiiki bbiri nga tewali akiwakanya.\nBw'omala okukakasa bino olina okutuula n'ab'ehhanda, abakulembeze b'ekitundu n'ab'ekika okukakasa nti tewali awakanya kutunda ttaka lino oba ennyumba.\nBy'oyinza okukolera ku ttaka lino\nBw'oba tozimbyeko maka, osobola okuteekako ennyumba z'abapangisa mu kifo ky'okulitunda. Zino ojja kufunamu ssente buli mwezi era gye biggweera nga z'ofunyemu nnyingi nnyo okusinga ne z'otunze. Osigaza ettaka ate n'obeera n'ennyumba.\nOsobola okulimirako ebintu eby'obuwangaazi ng'ebitooke, emmwaanyi, okusimbako emiti nga Pine oba ebibala. Bino ojja kufunamu ssente nnyingi ng'ate n'ettaka lisigaddewo. Kino kikuyamba okutangira abaagala okulibba.\nEttaka bwe libeera ddene ng'omuntu talina ssente zirikulaakulanya, kiba kirungi n'otundako ekitundu ne weeyambisa ssente ezo okulikulaakulanya mu kifo ky'okulitunda lyonna.\nOsobola okukolerako bizinesi nga okukuba bbulooka n'ozitunda ssente z'ofunamu ne zikuyamba okwekulaakulanya n'okukulaakulanya ettaka lino. Ssinga ettaka libeerako eby'obugagga eby'omu ttaka ng'amayinja, omusenyu n'ebirala kirungi n'obisima ssente z'oggyamu ne zikuyamba okulikulaakulanya mu kifo ky'okulitunda.\nOyinza okulisiba liizi n'oliwa omuntu alina obusobozi okulikolerako n'ofuna ssente. Liizi bw'eggwaako ng'olyeddiza kyokka olina okuba omwegendereza ku muntu gw'okolagana naye era olina okuba n'ebiwandiiko nga waliwo ne bannamateeka.\nObukwakkulizo ku bintu by'obusika\nSsinga omugenzi abeera teyalaama ng'akyali mulamu, abooluganda basigaza obuyinza okugabanya ebintu mu baana. Mu mateeka buli mwana alina kufuna kyenkanyi ku bintu by'omugenzi.\nMu ddiini y'Obusiraamu ebintu by'omugenzi bigabwa mu mateeka ga Shariya.\nSsinga wabaawo omwana aleetebwa oluvannyuma lw'okugabanya ebintu ne kikakasibwa nti ddala mwana wa mugenzi, alina okufuna kyenkanyi ku mugabo guno. Mu ngeri y'emu ssinga aba yabifuna nga si waaluganda bimuggyibwako.\nMutaawe agamba nti omuntu bw'afa aba takyalina buvunaanyizibwa ku bintu bye. Yagambye nti ekiraamo tekirina ngeri gye kiyinza kulemesa baana kutunda bintu bibaweereddwa.\nSsinga omugenzi abeera n'abakyala abasukka mu omu nga yabawasa mu mateeka gw'obufumbo obwogerwako mu Ssemateeka, balina okufuna kyenkanyi n'abaana baabwe ku mmaali y'omugenzi.\nMu mateeka abaana bonna ab'obuwala n'abalenzi balina okufuna kyenkanyi ku mugabo gw'omugenzi. Wabula omusika alina enkizo ya 1% okukira ku balala.\nYayongeddeko nti okutunda ebintu by'obusika tekisoboka kwewalika naye abantu babikozese okwekulaakulanya mu kifo ky'okubitunda.


Bukedde Online - Engeri abayimbi gye bataayizzaamu ssente za Museveni mu 2021\nAbabaka banoonya mikono kuggyamu Minisita...\nOmukazi afeze poliisi okumubbako abalongo...\nENSWA bwekyusa amaasonga naawe okyusa envubo. N’abayimbi balabye ekiseera ky’akalulu kinaateera okutuuka nga n’abamu ebivvulu tebikyabafunira bulungi nga n’ensiike y’okuyimba ebuutikiddwa ebyobufuzi kwe kusalawo amaanyi n’obwongo okubizza ku kampeyini ezibindabinda batere beenogere ku musimbi\nPulezidenti Museveni lwe yasisinkana abayimbi e Kiboga. Wano ng’abuuza ku Ronald Mayinja. Mu kyenvu ye Balaam.\nENSWA bwekyusa amaasonga naawe okyusa envubo.\nN’abayimbi balabye ekiseera ky’akalulu kinaateera okutuuka nga n’abamu ebivvulu tebikyabafunira bulungi nga n’ensiike y’okuyimba ebuutikiddwa ebyobufuzi kwe kusalawo amaanyi n’obwongo okubizza ku kampeyini ezibindabinda batere beenogere ku musimbi.\nOlw’okuba okuyimba lye limu ku makubo omuntu mwayinza okuyisa obubaka okubutuusa ku bantu, bannabyabufuzi ennaku zino bettanira nnyo enkola y’okupangisa abayimbi okubakungira abawagizi n’okubasanyusa nga banoonya obululu.\nAbamu ku bayimbi baamaze dda okukola ennyimba ze batembeeya mu ofiisi z’abakungu ab’enjawulo ate abalala bali mu situdiyo bayiiya n’okukola ennyimba eziwaana bannabyabufuzi babaweeyo ettoffaali ng’enjogera y’ennaku zino bweri.\nEnnyimba ezimu ziwaana bibiina ate endala bantu ssekinnoomu. Waliwo n’abatalina bantu oba kibiina wabula nga batunuulidde mbeera eriwo ekitegeeza nti amutuukirira gw’akolera.\nKyokka abasinga basonze ku kibiina kya NRM ne Pulezidenti Museveni nga bagamba nti wano we wali ssente era waliwo n’abayimbi abaamaze edda okumusisinkana.\nOlw’okuba abasinga ku bayimbi tebalina busobozi butuuka butereevu ku bannabyabufuzi abalina ssente, kino kiwadde bakayungirizi omwagaanya okuyingirawo okubayamba okubatuusa ku banene.\nBALAAM AYOGEDDE Ssaabavvulu Balaam Barugahara omu ku bayimbi gwe batera okukozesa okubafunira akatale ate nga muwagizi wa NRM agamba nti yaakafuna obutambi bw’abayimbi 400 abaagala okubatuusa mu bakulu ba NRM. “\nBangi bazze ewange abalala batuukiridde bannakibiina abalala naye kati mbasindika wa Catherine Kusasira ne Full Figure be balina ofiisi ezikola ku nsonga z’ekibiina abasobola okubayamba.”\nAgamba nti waliwo enteekateeka ekolebwa okuteekawo akakiiko akagenda okutunula mu nnyimba zino balondemu ezisobola okukolera ekibiina kyabwe era abanaaba bayiseemu bajja kusiimibwa mu ngeri ey’enjawulo.\nAba NRM ba teekateeka kukola luyimba olwawamu Catherine Kusasira omu ku bali mu nteekateeka eno ku ludda lwa NRM agamba ekimu ku bye batunuulidde kwe kusikiriza abayimbi okubeegattako kubanga obungi g’emaanyi."Saagala kukulembeza nnyo kya ssente ate n’abayimbi basooke kukola nga tebannaba kulowooza ku kya ssente.\nFfe tetufaayo ne bwe baba bayimbi 100 nga bonna bakoze ennyimba za NRM tubaaniriza era bajja kuyimba kubanga n’ekuhhaana zigenda kuba nnyingi.” Wabula Kusasira bano abawadde amagezi okuyiiya ennyimba ezikwata ku bintu ebyenjawulo so ssi ezo zokka eziwaana Pulezidenti.\nAgamba basobola okuyimba ku bintu gavumenti ya NRM bye yeenyumirizaamu by’ezze ekola nga enguudo, okuleeta emirembe n’ebirala era nti abagenda okukola ogw’okusunsulamu ennyimba ensonga eno bagenda kugitwala nga nkulu.\nYagasseeko nti ng’oggyeeko ennyimba z’abantu ssekinnoomu, bateekateeka n’okukola oluyimba olwawamu okufaanana ‘Tubonga naawe’. Luno lugenda kubeeramu abayimbi 10. Bwe yabuuziddwa amaanyi g’abayimbi bano yagambye nti kuliko ye Kusasira, Bebe Cool, Full Figure n’abalala.\nJamie Culture aku tudde ddiiru ensa va Wadde tayogera muwendo gwa ssente ze bagenda kumuwa, Jamie Culture ennaku zino atambula ‘awanise ebbango’.\nAgamba nti wadde si munnabyabufuzi, akola ssente era asobola n’okuyimbira omuntu yenna. Ono yayiiyizza oluyimba n’alutuuma ‘‘Fika Salaama’’ olutandise okwogeza abantu obwama.\nMu luyimba luno awaana ekibiina kya NRM nti bbaasi ya kyenvu y’esinga era yejja okukutuusa gy’olaga kubanga bbaasi z’abali abalala nfu nnyo. Yategeezezza nti yamaze dda okutuukirira abantu be kikwatako nga bagenda kulweyambisa okukunga abavubuka.\nABA PEOPLE POWER NABO BEESUNGA Joel Ssenyonyi Abayimbi bangi abakoze ennyimba za ‘People power’ era abamu bantuukiridde ng’omuntu abalala bazitwala ku ofiisi ne ku situdiyo e Kamwokya. Kyokka ekinsanyusa nti ku baleese ennyimba zino tekuli asaba ssente wabula bakikola lwa buwagizi n’okwagala.\nTusuubira ennyimba nnyingi era abayimbi bano bonna bagenda kukulemberwamu omuyimbi Bobi Wine ne Nubian Lee.\nMamuli Katumba Ono yeeyita pulezidenti w’abayimbi b’oludda oluvuganya. Bwe yabadde ku mukolo gwa ‘People power’ yasabye Bobi Wine ne banne okubafunira situdiyo mwe bayinza okukolera ennyimba era agamba ye ne ttiimu ye balina ennyimba nnyingi ze bamaze okuyiiya nga zibulako kukwata maloboozi.\nYabakubiddemu ezimu ku nnyimba ze ezabacamudde ne bamufuuwa ssente. ABA YIMBI ABALALA ABA KOZE ENNYIMBA Phina Mugerwa Ebirala byonna nabiwummuza kati nneetegekera sizoni ya byabufuzi nneekolere ku ssente.\nNg’oggyeeko okunoonyeza omwami wange Hon. Geoffrey Dhamamuzungu owa Budiope East akalulu ne Pulezidenti Museveni nga nnyimba ku nkuh− haana zaabwe era nga bano namaze dda okubayiiyiza n’ennyimba okuli; Daddy Muhoozi ne Dhamamuzungu amalako.\nWaliwo bannabyabufuzi abalala abatandise okumpa bizinensi mbayiiyize ennyimba. Big Eye ne King Michael Bano tebakyaliko kubuuza bawagizi ba NRM era gye buvuddeko baafuna n’omukisa okusisinkana Pulezidenti ne bamusuubiza okumuwagira mu kalulu nga bayita mu kuyimba.\nBig Eye agamba yamaze dda okukolera Pulezidenti oluyimba ‘Ali steady’ ng’amusiima era alina n’ennyimba endala z’ateekateeka okukola.\nYagasseeko nti okuyimba gwe mulimu gwe kale owa NRM yenna ayagala okumuwa ddiiru waali kyokka ab’oludda oluvuganya tebatawaana.\nHaruna Mubiru Ono y’omu ku baayimba mu ‘‘Tubonga naawe’’ oluyimba NRM lwe yakozesa mu kampeyini ezaggwa.\nAgamba nti wadde okwetaba mu luyimba luno kyamuviirako ebizibu ng’abantu okumukyawa n’okukosebwa mu byenfuna, ne ku mulundi guno tatudde alinda munnabyabufuzi yenna amuwa ssente amuyimbire.\nHaruna agamba wadde tannaba kubaako luyimba lwa kampeyini lwe yaafulumizza, ayagala okumukolera alina okwenyweeza. Adam Mulwana Abasinga bamumanyidde ku luyimba lwa ‘Toka kwa baalabbala’ olwakozesebwa ab’ekibiina kya FDC mu kalulu ka 2016.\nNe ku mulundi guno agamba yeeteeseteese bulungi okulaba ng’addamu okufuna ku ssente era alina ennyimba ssatu eziwedde okukolebwa ng’alinze kiseera ky’abagenda okuvuganya ku bwa pulezidenti okwewandiisa azite.\nWabula Mulwana agamba nti ye ssente azitunuulidde kuva mu baaludda luvuganya kubanga ennyimba z’akoze zikwata ku nsonga eziruma n’okunyigiriza Bannayuganda. “Ne bwe sifuna muntu azigula nsuubira tezigenda kundeka kye kimu nga ‘‘Toka kwa bbalabbala’’ bwe yakola kubanga oluyimba luno luntuusizza wangi.\nNafuna emikwano egyegasa nga n’abamu baluwuliriza ne basiima ne bampa ssente ate nalutegekamu n’ebivvulu.\nHassan Ndugga Wadde ono abasinga babadde bamusuubira kukolera bali ku ludda oluvuganya olw’ennyimba okuli: Kitaffe tatwagala, ttaamu egenda n’endala ezikoona gavumenti, gye buvuddeko yalangiridde nga bwe yakyuse ng’agenda kukolera NRM era y’omu ku bayimbi abeetabye mu kutambula Pulezidenti kwe yabaddeko mu bitundu gye yalwanira olutalo. Kyokka Ndugga akaaba ekikono ekiri mu bayimbi ba NRM era yavudde mu ttabamiruka wa NRM e Namboole ng’alaajana olw’abaabadde balina okumusasula okumudaaza.\nAgamba ajja kukolera Pulezidenti. Ragga Dee Yagambye nti okuva Museveni lwe yatandika okunoonya akalulu mu 1996, azze afulumya ennyimba ezimuwaana. Mu 2011 yaleeta ‘‘Eriiso ly’omukadde’’. Yakola Remix ya ‘‘Another Rap’’ mu 2011. Mu 2016 yaleeta ‘‘omukazi omuto n’omukadde olondako ani’’.\nMu 2020 aleese ‘‘Bwe njagala njagala nnyo’’ mwe yayisizza obubaka obugumya abawagizi ba Museveni. Younger Mulo Agamba nti abadde tasobola kusigala ng’atunula abalala bayiiya ssente. Wadde yeeyogerako ng’owa ‘People power’ yamaze dda okufulumya oluyimba ‘Funa endagamuntu’.\nAgamba ajja kukolera Bukedde 13 Lwakutaano February 7, 2020 Sanyuka ne wiikendi MU SSI MU YO, OWA NDIIKE SA NYUKA OZZEEKO OBUBA KA BW O OBUWEEREZE KU 8338 amu ssente za kampeyini za 2021 Abawagizi kye bagamba John Lubowa: Ebyobufuzi byafuuka bizinensi.\nOmuyimbi bw’aba afunye omukisa waaliira ku ssente mu kiseera kino agende azirye naye bakimanye nti akafa omukkuto tekaluluma. Joan Tukahirwa: Kikyamu abayimbi okutandika okweyingiza mu byobufuzi nga banoonyeza ebibiina oba abantu ssekinnoomu obuwagizi kubanga ebyobufuzi by’awula mu ndowooza z’abantu.\nBadru Mwanamubi: Abayimbi ebyobufuzi bye batandise okuyingiramu nze ndowooza bigenda kubongera ettutumu kubanga kati Full Figure wa maanyi okusinga luli nga tannayingira byabufuzi.\nJoshua Mulinzi: Abayimbi nze sibawagira kutandika kweyingiza mu byabufuzi nga balaga oludda kubanga babadde batwalibwa ng’abasomesa era ekisaawe ky’okuyimba kimaze okufa.\nMoses Oyesigire: Ebyobufuzi bigenda kukosa nnyo abayimbi ba Uganda. Bangi bagenda kusigala mu bbanga kubanga kino kigenda kwawulayawula mu bawagizi baabwe. omuntu yenna amuwa ssente kasita aba nga takuba Bobi Wine era ne bwekiba kyetagisa kumuyiiyiza luyimba lwe ng’omuntu mwetegefu okulya ku ssente ezo.\nAbafunye mu kintu kino Abayimbi bangi abazze bafuna ssente mu kuyiiyiza bannabyabufuzi ennyimba ezibasuuta ate abalala beeyongedde ettutumu nga bakola ennyimba ne zifuuka ehhombo mu byobufuzi.\nBano kuliko: Dr. Hilderman Ajjukirwa mu kampeyini za 2011 bwe yayiiyiza Minisita Amelia Kyambadde oluyimba ‘Amelia’ lwe yakulembeza mu kunoonya akalulu akaamuleeta mu palamenti.\nHilderman yafunamu nnyo era ng’oggyeeko okugula mmotoka empya yasobola n’okumaliriza ennyumba mwasula.\nEddy Kenzo Ng’oggyeeko okusasulwa ssente okuyimba ku nkuhhaana za NRM okwetooloola eggwanga mu 2011, oluyimba lwe ‘sitamina’ lwamwongera ettutumu era okuva olwo taddanga mabega. N’ez’omulundi guno yaziriddeko dda era Pulezidenti yamuwadde obukadde bw’ensimbi bwe yabadde yaakava mu Amerika.\nBebe Cool Y’omu ku baasinga okufuna mu kalulu akaasembyeyo bwe yakolera NRM era ne ku mulundi guno alindiridde kampeyini kutandika. Kyokka ono azze aweebwa omusimbi n’ebintu ebikalu ng’emmotoka.\nbuwagizi n’okwagala. Tusuubira ennyimba\nnnyingi era abayimbi bano\nbonna bagenda kukulemberwamu\nomuyimbi Bobi Wine ne Nubian Lee.\nOno yeeyita pulezidenti w’abayimbi\nb’oludda oluvuganya. Bwe yabadde\nku mukolo gwa ‘People power’ yasabye\nBobi Wine ne banne okubafunira\nsitudiyo mwe bayinza okukolera\nennyimba era agamba ye ne ttiimu\nye balina ennyimba nnyingi ze bamaze\nokuyiiya nga zibulako kukwata\nmaloboozi. Yabakubiddemu ezimu\nku nnyimba ze ezabacamudde ne\nABA YIMBI ABALALA\nABA KOZE ENNYIMBA\nEbirala byonna nabiwummuza kati\nnneetegekera sizoni ya byabufuzi\nnneekolere ku ssente. Ng’oggyeeko\nokunoonyeza omwami wange Hon.\nGeoffrey Dhamamuzungu owa\nBudiope East akalulu ne Pulezidenti\nMuseveni nga nnyimba ku nkuh−\nhaana zaabwe era nga bano namaze\ndda okubayiiyiza n’ennyimba okuli;\nDaddy Muhoozi ne Dhamamuzungu\namalako. Waliwo bannabyabufuzi\nabalala abatandise okumpa bizinensi\nBig Eye ne King Michael\nBano tebakyaliko kubuuza bawagizi\nba NRM era gye buvuddeko baafuna\nn’omukisa okusisinkana Pulezidenti\nne bamusuubiza okumuwagira mu\nkalulu nga bayita mu kuyimba. Big\nEye agamba yamaze dda okukolera\nPulezidenti oluyimba ‘Ali steady’\nng’amusiima era alina n’ennyimba\nendala z’ateekateeka okukola.\nYagasseeko nti okuyimba gwe mulimu\ngwe kale owa NRM yenna ayagala\nokumuwa ddiiru waali kyokka\nab’oludda oluvuganya tebatawaana.\nOno y’omu ku baayimba mu ‘‘Tubonga\nnaawe’’ oluyimba NRM\nlwe yakozesa mu kampeyini ezaggwa.\nAgamba nti wadde okwetaba\nmu luyimba luno kyamuviirako\nebizibu ng’abantu okumukyawa\nn’okukosebwa mu byenfuna, ne\nku mulundi guno tatudde alinda\namuwa ssente amuyimbire.\nwadde tannaba kubaako\nluyimba lwa kampeyini\nlwe yaafulumizza, ayagala\nokumukolera alina okwenyweeza.\nlwa ‘Toka kwa\nab’ekibiina kya FDC mu kalulu ka\nNe ku mulundi guno agamba\nyeeteeseteese bulungi okulaba\nng’addamu okufuna ku ssente era\nalina ennyimba ssatu eziwedde\nokukolebwa ng’alinze kiseera\nky’abagenda okuvuganya ku bwa\npulezidenti okwewandiisa azite.\nWabula Mulwana agamba nti ye\nssente azitunuulidde kuva mu baaludda\nluvuganya kubanga ennyimba\nz’akoze zikwata ku nsonga eziruma\nn’okunyigiriza Bannayuganda. “Ne\nbwe sifuna muntu azigula\nkundeka kye kimu nga\n‘‘Toka kwa bbalabbala’’\nne bampa ssente\nWadde ono abasinga\nbabadde bamusuubira kukolera bali\nku ludda oluvuganya olw’ennyimba\nokuli: Kitaffe tatwagala, ttaamu\negenda n’endala ezikoona gavumenti,\ngye buvuddeko yalangiridde\nnga bwe yakyuse ng’agenda kukolera\nNRM era y’omu ku bayimbi\nabeetabye mu kutambula Pulezidenti\nkwe yabaddeko mu bitundu gye\nyalwanira olutalo. Kyokka Ndugga\nakaaba ekikono ekiri mu bayimbi ba\nNRM era yavudde mu ttabamiruka\nwa NRM e Namboole ng’alaajana\nolw’abaabadde balina okumusasula\nokumudaaza. Agamba ajja kukolera\nYagambye nti okuva Museveni\nlwe yatandika okunoonya akalulu\nmu 1996, azze afulumya ennyimba\nezimuwaana. Mu 2011 yaleeta\n‘‘Eriiso ly’omukadde’’. Yakola\nRemix ya ‘‘Another Rap’’ mu 2011.\nMu 2016 yaleeta ‘‘omukazi omuto\nn’omukadde olondako ani’’. Mu\n2020 aleese ‘‘Bwe njagala njagala\nnnyo’’ mwe yayisizza obubaka\nobugumya abawagizi ba Museveni.\nAgamba nti abadde tasobola\nabalala bayiiya ssente.\nBukedde 13 Lwakutaano February 7, 2020 Sanyuka ne wiikendi\nMU SSI MU YO, OWA NDIIKE SA NYUKA OZZEEKO OBUBA KA BW O OBUWEEREZE KU 8338\namu ssente za kampeyini za 2021\nAbawagizi kye bagamba\nJohn Lubowa: Ebyobufuzi\nbyafuuka bizinensi. Omuyimbi\nbw’aba afunye omukisa\nwaaliira ku ssente mu\nkiseera kino agende azirye\nnaye bakimanye nti akafa\nJoan Tukahirwa: Kikyamu\nokweyingiza mu byobufuzi\nnga banoonyeza ebibiina\noba abantu ssekinnoomu\nobuwagizi kubanga ebyobufuzi\nby’awula mu ndowooza\nBadru Mwanamubi: Abayimbi\nebyobufuzi bye batandise\nokuyingiramu nze ndowooza\nbigenda kubongera ettutumu\nkubanga kati Full Figure\nwa maanyi okusinga luli nga\nJoshua Mulinzi: Abayimbi\nnze sibawagira kutandika\nkweyingiza mu byabufuzi\nnga balaga oludda kubanga\nng’abasomesa era ekisaawe\nky’okuyimba kimaze okufa.\nMoses Oyesigire: Ebyobufuzi\nbigenda kukosa nnyo\nabayimbi ba Uganda.\nBangi bagenda kusigala\nmu bbanga kubanga kino\nmu bawagizi baabwe.\nomuntu yenna amuwa\nssente kasita aba nga\ntakuba Bobi Wine era\nne bwekiba kyetagisa\nkumuyiiyiza luyimba lwe\nng’omuntu mwetegefu okulya\nku ssente ezo.\nAbafunye mu kintu kino\nAbayimbi bangi abazze bafuna\nssente mu kuyiiyiza bannabyabufuzi\nennyimba ezibasuuta ate\nabalala beeyongedde ettutumu\nnga bakola ennyimba ne zifuuka\nehhombo mu byobufuzi. Bano\nAjjukirwa mu kampeyini za 2011\nbwe yayiiyiza Minisita Amelia\nKyambadde oluyimba ‘Amelia’\nlwe yakulembeza mu kunoonya\nakalulu akaamuleeta mu palamenti.\nHilderman yafunamu nnyo era\nng’oggyeeko okugula mmotoka\nempya yasobola n’okumaliriza ennyumba\nNg’oggyeeko okusasulwa ssente\nokuyimba ku nkuhhaana za NRM\nmu 2011, oluyimba lwe\nettutumu era okuva\nolwo taddanga mabega.\nguno yaziriddeko dda\nera Pulezidenti yamuwadde obukadde\nbw’ensimbi bwe yabadde\nyaakava mu Amerika.\nBebe Coo l\nY’omu ku baasinga okufuna\nmu kalulu akaasembyeyo bwe\nyakolera NRM era ne ku mulundi\nguno alindiridde kampeyini kutandika.\nKyokka ono azze aweebwa\nomusimbi n’ebintu ebikalu\nbuwagizi n’okwagala. Tusuubira ennyimba nnyingi era abayimbi bano bonna bagenda kukulemberwamu omuyimbi Bobi Wine ne Nubian Lee. Mamuli Katumba Ono yeeyita pulezidenti w’abayimbi b’oludda oluvuganya. Bwe yabadde ku mukolo gwa ‘People power’ yasabye Bobi Wine ne banne okubafunira situdiyo mwe bayinza okukolera ennyimba era agamba ye ne ttiimu ye balina ennyimba nnyingi ze bamaze okuyiiya nga zibulako kukwata maloboozi. Yabakubiddemu ezimu ku nnyimba ze ezabacamudde ne bamufuuwa ssente. ABA YIMBI ABALALA ABA KOZE ENNYIMBA Phina Mugerwa Ebirala byonna nabiwummuza kati nneetegekera sizoni ya byabufuzi nneekolere ku ssente. Ng’oggyeeko okunoonyeza omwami wange Hon. Geoffrey Dhamamuzungu owa Budiope East akalulu ne Pulezidenti Museveni nga nnyimba ku nkuh− haana zaabwe era nga bano namaze dda okubayiiyiza n’ennyimba okuli; Daddy Muhoozi ne Dhamamuzungu amalako. Waliwo bannabyabufuzi abalala abatandise okumpa bizinensi mbayiiyize ennyimba. Big Eye ne King Michael Bano tebakyaliko kubuuza bawagizi ba NRM era gye buvuddeko baafuna n’omukisa okusisinkana Pulezidenti ne bamusuubiza okumuwagira mu kalulu nga bayita mu kuyimba. Big Eye agamba yamaze dda okukolera Pulezidenti oluyimba ‘Ali steady’ ng’amusiima era alina n’ennyimba endala z’ateekateeka okukola. Yagasseeko nti okuyimba gwe mulimu gwe kale owa NRM yenna ayagala okumuwa ddiiru waali kyokka ab’oludda oluvuganya tebatawaana. Haruna Mubiru Ono y’omu ku baayimba mu ‘‘Tubonga naawe’’ oluyimba NRM lwe yakozesa mu kampeyini ezaggwa. Agamba nti wadde okwetaba mu luyimba luno kyamuviirako ebizibu ng’abantu okumukyawa n’okukosebwa mu byenfuna, ne ku mulundi guno tatudde alinda munnabyabufuzi yenna amuwa ssente amuyimbire. Haruna agamba wadde tannaba kubaako luyimba lwa kampeyini lwe yaafulumizza, ayagala okumukolera alina okwenyweeza. Adam Mulwana Abasinga bamumanyidde ku luyimba lwa ‘Toka kwa baalabbala’ olwakozesebwa ab’ekibiina kya FDC mu kalulu ka 2016. Ne ku mulundi guno agamba yeeteeseteese bulungi okulaba ng’addamu okufuna ku ssente era alina ennyimba ssatu eziwedde okukolebwa ng’alinze kiseera ky’abagenda okuvuganya ku bwa pulezidenti okwewandiisa azite. Wabula Mulwana agamba nti ye ssente azitunuulidde kuva mu baaludda luvuganya kubanga ennyimba z’akoze zikwata ku nsonga eziruma n’okunyigiriza Bannayuganda. “Ne bwe sifuna muntu azigula nsuubira tezigenda kundeka kye kimu nga ‘‘Toka kwa bbalabbala’’ bwe yakola kubanga oluyimba luno luntuusizza wangi. Nafuna emikwano egyegasa nga n’abamu baluwuliriza ne basiima ne bampa ssente ate nalutegekamu n’ebivvulu. Hassan Ndugga Wadde ono abasinga babadde bamusuubira kukolera bali ku ludda oluvuganya olw’ennyimba okuli: Kitaffe tatwagala, ttaamu egenda n’endala ezikoona gavumenti, gye buvuddeko yalangiridde nga bwe yakyuse ng’agenda kukolera NRM era y’omu ku bayimbi abeetabye mu kutambula Pulezidenti kwe yabaddeko mu bitundu gye yalwanira olutalo. Kyokka Ndugga akaaba ekikono ekiri mu bayimbi ba NRM era yavudde mu ttabamiruka wa NRM e Namboole ng’alaajana olw’abaabadde balina okumusasula okumudaaza. Agamba ajja kukolera Pulezidenti. Ragga Dee Yagambye nti okuva Museveni lwe yatandika okunoonya akalulu mu 1996, azze afulumya ennyimba ezimuwaana. Mu 2011 yaleeta ‘‘Eriiso ly’omukadde’’. Yakola Remix ya ‘‘Another Rap’’ mu 2011. Mu 2016 yaleeta ‘‘omukazi omuto n’omukadde olondako ani’’. Mu 2020 aleese ‘‘Bwe njagala njagala nnyo’’ mwe yayisizza obubaka obugumya abawagizi ba Museveni. Younger Mulo Agamba nti abadde tasobola kusigala ng’atunula abalala bayiiya ssente. Wadde yeeyogerako ng’owa ‘People power’ yamaze dda okufulumya oluyimba ‘Funa endagamuntu’. Agamba ajja kukolera Bukedde 13 Lwakutaano February 7, 2020 Sanyuka ne wiikendi MU SSI MU YO, OWA NDIIKE SA NYUKA OZZEEKO OBUBA KA BW O OBUWEEREZE KU 8338 amu ssente za kampeyini za 2021 Abawagizi kye bagamba John Lubowa: Ebyobufuzi byafuuka bizinensi. Omuyimbi bw’aba afunye omukisa waaliira ku ssente mu kiseera kino agende azirye naye bakimanye nti akafa omukkuto tekaluluma. Joan Tukahirwa: Kikyamu abayimbi okutandika okweyingiza mu byobufuzi nga banoonyeza ebibiina oba abantu ssekinnoomu obuwagizi kubanga ebyobufuzi by’awula mu ndowooza z’abantu. Badru Mwanamubi: Abayimbi ebyobufuzi bye batandise okuyingiramu nze ndowooza bigenda kubongera ettutumu kubanga kati Full Figure wa maanyi okusinga luli nga tannayingira byabufuzi. Joshua Mulinzi: Abayimbi nze sibawagira kutandika kweyingiza mu byabufuzi nga balaga oludda kubanga babadde batwalibwa ng’abasomesa era ekisaawe ky’okuyimba kimaze okufa. Moses Oyesigire: Ebyobufuzi bigenda kukosa nnyo abayimbi ba Uganda. Bangi bagenda kusigala mu bbanga kubanga kino kigenda kwawulayawula mu bawagizi baabwe. omuntu yenna amuwa ssente kasita aba nga takuba Bobi Wine era ne bwekiba kyetagisa kumuyiiyiza luyimba lwe ng’omuntu mwetegefu okulya ku ssente ezo. Abafunye mu kintu kino Abayimbi bangi abazze bafuna ssente mu kuyiiyiza bannabyabufuzi ennyimba ezibasuuta ate abalala beeyongedde ettutumu nga bakola ennyimba ne zifuuka ehhombo mu byobufuzi. Bano kuliko: Dr. Hilderman Ajjukirwa mu kampeyini za 2011 bwe yayiiyiza Minisita Amelia Kyambadde oluyimba ‘Amelia’ lwe yakulembeza mu kunoonya akalulu akaamuleeta mu palamenti. Hilderman yafunamu nnyo era ng’oggyeeko okugula mmotoka empya yasobola n’okumaliriza ennyumba mwasula. Eddy Kenzo Ng’oggyeeko okusasulwa ssente okuyimba ku nkuhhaana za NRM okwetooloola eggwanga mu 2011, oluyimba lwe ‘sitamina’ lwamwongera ettutumu era okuva olwo taddanga mabega. N’ez’omulundi guno yaziriddeko dda era Pulezidenti yamuwadde obukadde bw’ensimbi bwe yabadde yaakava mu Amerika. Bebe Coo l Y’omu ku baasinga okufuna mu kalulu akaasembyeyo bwe yakolera NRM era ne ku mulundi guno alindiridde kampeyini kutandika. Kyokka ono azze aweebwa omusimbi n’ebintu ebikalu ng’emmotoka.


Bukedde Online - Gaddafi apangisizza abatujju ne batulisa bbomu mu bayeekera\nBa Town Clerk bakyusiddwa\nBannakampala bye boogera ku kusuulibwa kwa...\nAbayeekera abaabadde munda mu wooteeri baabuuseeyo ne beekaaliisiza mu luggya lwa wooteeri. Obwedda buli afuluma avaayo abagalidde emmundu yâ€™ekika kya AK47, olwo ne batandika okutulisa amasasi mu bbanga.\nKino kijjidde mu kaseera nga Minisita wa Yitale owâ€™ensonga zâ€™ebweru Franco Frat\nKino kijjidde mu kaseera nga Minisita wa Yitale owâ€™ensonga zâ€™ebweru Franco Frattini yaakamala okusisinkana abakulembeze bâ€™abayeekera mu wooteeri eno, okukubaganya ebirowoozo ku ngeri Yitale gyâ€™eyinza okuyamba abayeekera okuwamba gavumenti ya Col. Muammar Gaddafi.\nMu wooteeri eno eyâ€™emyaliiro 14, abayeekera mwe batera okutuuza enkiiko nâ€™okwogerako eri bannamawulire naddala abagasakira emikutu gyâ€™e Bulaaya.\nWiiki ewedde, omukungu wâ€™ekibiina kyâ€™omukago gwa Bulaaya (EU) Christine Ashton yagguddewo ofiisi za EU eziri ku wooteeri eno era gavumenti ya Libya ngâ€™eyita mu mwogezi waayo Ibrahim Moussa nâ€™evumirira nnyo ekikolwa kino kye yagambye nti kiringa ekitegeeza nti EU ewagira ekyâ€™okukutula Benghazi ku Libya lifuuke eggwanga eryetongodde.\nWooteeri eno era yâ€™esuza nâ€™abajaasi abakugu okuva e Qatar abatendeka abayeekera obukodyo bwe bayinza okweyamibisa okuwangula Gaddafi nâ€™amagye ge. Mmemba ku kakiiko akafuzi akâ€™abayeekera Mahmoud Shammam yakakasizza nti obulumbaganyi buno bwakoleddwa bajaasi ba Gaddafi era nti baabadde nâ€™enteekateeka eyâ€™okusaanyaawoÂ wooteeri yonna nâ€™abaagibaddemu bonna batokomoke.\nShammam yagambye nti abatuju abaateze bbomu zino baalemeseddwa enteekateeka yaabwe eyâ€™okutirimbula abantu, olwâ€™ebyokwerinda ebinywevu ebyabadde ku miryango egiyingira munda mu wooteeri ne kitaasa abaabadde munda bonna obutatuusibwako bulabe era tekuli yafudde.\nShammam yagasseeko nti: Kino tubadde tukisuubira kubanga bambega baffe baatutegeeza nti ekiseera kyonna, Gaddafi waakutandika okukozesa akakodyo kâ€™okutega bbomu mu nfo zâ€™abayeekera nâ€™abakungu okuva mu mawanga gâ€™e Bulaaya ne Amerika abatamuwagira.\nNATO EKUBYE EBIKOMPOLA 8 E TRIPOLI\nNga waakayita essaawa ntono nnyo nga bbomu zitulise e Benghazi, ennyonyi za NATO zaakoze olulumba mu kibuga ekikulu Tripoli.\nNATO yakubye ebikompola munaana ku bizimbe bya Gaddafi era kino kyatunuuliddwa ngâ€™akabonero kâ€™okwesasuza olwa bbomu ezaategeddwa abasajja ba Gaddafi ku wooteeri.\nOMUKUNGU WA GADDAFI OMULALA ADDUSE\nOmukungu wa Gaddafi omulala Shokri Ghanem alangiridde nga bwâ€™alekulidde mu lukungâ€™aana lwa bannamawulire lwâ€™atuuzizza e Roma mu Yitale.\nGhanem eyaliko Katikkiro mu gavumenti ya Gaddafi era nga yâ€™abadde akulira akakiiko akavunaanyizibwa ku mafuta mu Libya, yasooka kusambajja bya kulekulira kyokka eggulo yavuddeyo nâ€™alangirira nga bwâ€™alekulidde mu butongole.\nYagambye nti ekyamwawukanyizza ne Gaddafi yâ€™engeri abantu abatalina musango gye batuntuzibwamu amagye ga Gaddafi e Libya. Asuubirwa okwegatta ku bayeekera e Benghazi ekiseera kyonna.


Yakuwa Ayogera ne Samwiri | Ekitabo ky’Abaana\nEli, Kabona Asinga Obukulu, yalina batabani be babiri abaali baweereza nga bakabona ku weema entukuvu. Omu yali ayitibwa Kofuni ate ng’omulala ayitibwa Fenekaasi. Batabani be abo baali tebagondera mateeka ga Yakuwa era baayisanga bubi nnyo abantu. Abayisirayiri bwe baaleetanga ebiweebwayo eri Yakuwa, Kofuni ne Fenekaasi beggirangako ennyama esinga obulungi ne bagitwala. Eli yawulira ebyo batabani be bye baali bakola naye talina kye yakolawo. Naye ddala Yakuwa yandikkirizza embeera eno okweyongera mu maaso?\nWadde nga Samwiri yali muto nnyo ku Kofuni ne Fenekaasi, teyakoppa nneeyisa yaabwe embi. Ekyo kyasanyusa nnyo Yakuwa. Lumu ekiro, Samwiri bwe yali yeebase, yawulira nga waliwo amuyita. Yasituka n’agenda eri Eli, n’amugamba nti: ‘Nzuuno!’ Naye Eli yamugamba nti: ‘Sinnakuyita. Ddayo weebake.’ Samwiri yaddayo ne yeebaka. Ekyo kyabaawo emirundi emirala ebiri. Ku mulundi ogw’okusatu, Eli yakitegeera nti Yakuwa ye yali ayita Samwiri. Eli yagamba Samwiri nti bw’addamu okuwulira eddoboozi eryo, agambe nti: ‘Yogera Yakuwa, kubanga omuweereza wo awulira.’\nSamwiri yaddayo ne yeebaka. Oluvannyuma yawulira eddoboozi nga ligamba nti: ‘Samwiri! Samwiri!’ Yaddamu nti: ‘Yogera, kubanga omuweereza wo awulira.’ Yakuwa yagamba Samwiri nti: ‘Gamba Eli nti ŋŋenda kumubonereza awamu n’ab’ennyumba ye. Akimanyi nti batabani be bakola ebintu ebibi ku weema yange entukuvu naye talina ky’akolawo.’ Obudde bwe bwakya, Samwiri yaggulawo enzigi za weema entukuvu nga bwe yakolanga bulijjo. Kyokka yatya okubuulira Eli ebyo Yakuwa bye yali agambye. Naye Eli yamuyita n’amubuuza nti: ‘Mwana wange, Yakuwa yakugambye ki? Tonkweka kintu kyonna.’ Bwe kityo, Samwiri yabuulira Eli buli kimu.\nSamwiri yeeyongera okukula era Yakuwa yeeyongera okuba naye. Abantu mu ggwanga lya Isirayiri lyonna baali bakimanyi nti Yakuwa yali alonze Samwiri okuba nnabbi era omulamuzi.\n“Jjukiranga Omutonzi wo ow’Ekitalo ng’okyali muvubuka.”—Omubuulizi 12:1\nEbibuuzo: Samwiri yayawukana atya ku Kofuni ne Fenekaasi? Kiki Yakuwa kye yagamba Samwiri?\n1 Samwiri 2:12-17, 22-26; 3:1-21; 7:6\nOyinza otya okukoppa Samwiri n’okola ebintu ebirungi wadde ng’abalala bakola ebintu ebibi?\nEmbeera Samwiri ze yakuliramu zaali zitya ez’enjawulo? Kiki ekyamuyamba okuba n’okukkiriza okwamaanyi bwe yali ku Weema Entukuvu


Bukedde Online - Ebintu ebitalina kubula mu mmotoka mu nkuba\nEbintu ebitalina kubula mu mmotoka mu nkuba\nBbank enkulu yeddiza Crane Bbanka\nSharitah abotodde ekyama ekyamuddusizza mu...\nAdded 20th October 2016\nABAVUGA ebidduka basaanye okwetegekera enkuba etonnya ng’esuubirwa okweyongera olwa museenene n’amakubo amabi.\nMmotoka ezisomba ebirime n’ebyamaguzi ebirala okuva oba okudda mu byalo awali enguudo ezitali nnungi, n’abo abali mu bitundu ebirala omuli ne Kampala omutera okubeera omujjuzo gw’amazzi zirina nabo balina okwetegekera embeera eno. Ddereeva agenda mu byalo ateekwa okubeera n’ebyeyambisibwa mu buseerezi ebisookerwako omuli enkumbi oba ebitiiyo wadde nga birinaokuterekebwa mu kifo ekyekusifu bireme kubeera bya bulabe omuli ababbi.\nMoses Bugembe, munnakibiina ekigatta baddereeva ba loole ne bannannyini zo ekya Regional Lorry Drivers and Transporters Association agamba nti okuvuga mu buseerezi oba mu nguudo embi kyetaagisa obukugu obw’enjawulo.\nAmazzi bwe gaba amangi ng’emipiira gya mmotoka gibuliramu, tekyandibadde kya magezi kugeetantala kuba mmotoka eyinza okugwaamu.\nSimon Kafumbe, makanika wa mmotoka mu Ndeeba mu Kampala agamba nti, ebiseera ebimu naddala mu budde bw’enkuba amazzi gatera okwonoona waya z’amasanyalaze ga mmotoka nga kitegeeza nti obusiimuula amazzi ku ndabirwamu buyinza okugaana okukola ate nga mmotoka eri mu kitundu kyabulabe.\nWano oyinza okutambula ne sabbuuni w’ekitole oba ow’obuwunga ne kikutaasaako okulongoosa endwabirwamu n’olaba gy’olaga.\nTtooki teyandivudde mu mmotoka naddala ezo ezitambula amatumbibudde. Beera n’omupiira gwa sipeeya ate nga mulimu jjeeke ne sipaana Mu nkuba ey’amaanyi omuli ne kibuyaga kyandibadde kya magezi ddereeva n’agisimba ku mabbali aweetadde nga tewali miti oba waya za masannyalaze eziyinza okuggigwako ate ne zivaako akabenje.\nJalia Mbuga ayogedde: 'Nange ebyange bigenda kuggwa'\nAkabbinkano ka Trump ne Clinton II\nHajji Ntege Sebaggala aggudde ku Don Nasser emisango\nAbakyala Abasodokisi batongozza ekibiina\nAfande ompulidde bwe nkaluba ng'omutayimbwa?\nSaleh alina amwambaza engatto?


EBY'ETTAKA ly'e Kiruddu gavumenti ly'eyagala okugula ezimbeko ekkuhhaanyizo lya kazambi ava mu ddwaaliro ly'e Kiruddu bifuuse nnamulanda nga mabeere ga mbwa. Ettaka lino erya yiika ebbiri erisangibwa mu Valley zooni e Salaama Kiruddu-Munyonyo mu ggombolola ya Makindye liriko ebibuuzo ebiwerako ku ngeri gye likyalemesezza gavumenti okutandika okuzimbako ekinnya kya kazambi. Mu kiseera kino waliwo enjuyi ssatu ezirikaayanira nga buli lumu lugamba nti lyalwo. Kalondoozi alondodde obwannannyini bw'ettaka lino:\nEnkaayana z'ettaka lino okulinnya enkandaggo kiddiridde Palamenti okuyisa bbiriyooni 4 zikozesebwe okugula n'okuzimba ekkungaanyizo lya kazambi kitaase ku mbeera abatuuze b'omu kitundu kino gye baludde nga beemulugunyaako olwa kazambi ava mu ddwaaliro n'akulukutira mu mayumba g'abatuuze.\nEttaka lino lyasooka kutabula ab'ekitongole kya Buganda Land Board n'Omusika wa Ssekabaka Daudi Chwa II, Omulangira David Namugala Mawanda nga buli ludda lulikaayanira nti lyalwo era buli omu alina ebiwandiiko bye yawadde mu KCCA, minisitule y'ebyobulamu n'ekitongole ky'amazzi okukakasa obwannannyini ku ttaka lino.\nMu kiseera kino Gavumenti eri mu kattu olw'enkaayana zino ng'esobeddwa ani nnannyini omutuufu gw'egenda okusasula ensimbi z'ettaka lino oluvannyuma lwa buli ludda okuwaayo ebiwandiiko ebiraga obwannannyini bwalyo.\nTwalondodde ensonga z'ettaka lino era ne tukizuula nti kati enjuyi ezirikaayanira ziri ssatu gavumenti z'erina okusooka okukkaanya nazo nga tennakwata nsimbi zino kubaako gw'eziwa.\nBuganda Land Board egamba y'erina ekyapa kyalyo ekituufu.\nSimon Kaboggoza omukungu w'ekitongole kino, agamba nti be balina ekyapa ekituufu noolwekyo omuntu omulala yenna agamba okuba n'ekyapa ekirala yeenoonyeza bibye.\nBino byayongedde okukkaatirizibwa abadde Ssentebe wa Buganda Land Board, Kiwalabye Male mu bbaluwa gye yawandiikira omumyuka w'omuwandiisi wa Pulezidenti ow'ekyama nga Feb,18, n'amutegeeza nti ettaka lino lya Kabaka wa Buganda Ronald Muwenda Mutebi ng'omuntu era lya mayiro noolwekyo omuntu omulala yenna alikaayanira aba mukumpanya.\nMu bbaluwa eno, Kiwalabye agamba nti mu mwaka 1923, ettaka lino lyali lyawandiisibwa mu mannya ga Kitunzi ow'e Gomba nti kyokka oluvannyuma lyakyusibwa ne lidda mu Uganda Land Commission gye libadde likuumirwa okutuusa Obwakabaka bwe bwaddawo era lye limu ku lyaddizibwa Kabaka.\nMu bbaluwa eno era Kiwalabye asambajja eby'Omulangira Namugala okuba n'obuyinza ku ttaka lino n'agamba nti bikyamu era talirinaako kiwandiiko kyonna.\nEbbaluwa eno Kiwalabye yagitaddeko koppi y'ekyapa ky'ettaka lino era n'agiwaako n'Omulangira Namugala kennyini, ssaako Dayirekita wa KCCA, Dayirekita w'eddwaaliro lya Kiruddu, ne Dayirekita avunaanyizibwa ku byobulamu n'obutonde mu kitongole kya KCCA.\nOluvannyuma lw'okufuna ebbaluwa eno, Omulangira Namugala yalagidde balooya be aba Kaggwa& Kaggwa Advocates ne baanukula Kiwalabye Male.\nMu bbaluwa gye baawandikidde Kiwalabye nga Feb,20, 2019 baalaze nti ettaka lino lya bwannannyini era nga lyaali lya Ssekabaka Daudi Chwa II ng'omuntu, bwe yakisa omukono ne lisigala nga liddukanyizibwa "Estate of the late Sir Daudi Chwa II Properties", nga lirabirirwa omusika we.\nBalooya b'omulangira Namugala baakisimbyeko amannyo mu bbaluwa eno nti okuggyako ng'ettaka Kiwalabye ly'ayogerako lirina engeri gye lyakyusibwamu ne lizzibwa mu mannya g'omuntu omulala, naye omuntu waabwe (Omulangira Namugala) akimanyi bulungi nti y'akyalirinako obuvunanyizibwa nga omusika wa Ssekabaka Daudi Chwa II aliwo kati.\nMu bbaluwa endala gye twalabyeko eyasooka okuwandiikibwa Omulangira Namugala nga January 18,2018 era yali atangaaza ku bwannanyini bw'ettaka lino.\nNamugala yali awandiikira ekitongole ky'ettaka ekyateekebwawo Pulezidenti mu maka g'obwapulezidenti ng'akitegeeza nti ettaka lino eriri ku bbulooka 255 poloti 45 lya bwansikirano obwa Ssekabaka Daudi Chwa II. nga mu kiseera kino y'alirabirira.\nMu bbaluwa eno, Namugala agamba nti aba Buganda Land Board baba babuzaabuza gavumenti ku kintu kye bamanyidde ddala nti kye kituufu ku bwannannyini bw'ettaka lino.\nOMUGENZI NKANGI YAFA ALIKO BY'ATANGAAZIZZA KU TTAKA LINO\nEyali Katikkiro wa Buganda okumala emyaka 30, omugenzi Jehoash Mayanja Nkangi we yafiira yaleka aliko ebbaluwa gy'awandiise ng'atangaaza ku bwannannyini ku ttaka lino.\nMu bbaluwa eno Nkangi yategeeza nti oluvannyuma lwa Ssebakaba Daudi Chwa II okukisa omukono, Omusika we Omulangira Mawanda Chwa ye yasigala alirabirira naye bwe yazaama olwo mutabaniwe, Omulangira Namugala n'asigala nga y'alirabirira.\nOlutalo lwa BLB n'Omulangira Namugala lubadde lukyayinda, ate n'evaayo omuntu omulala alikaayanira nga ye yeeyita wa kibanja ekyamuweebwa aba Buganda Land Board. Stephen Lwanga omutuuze\nwe Salaama Munyonyo agamba nti naye ettaka lino alirinako obwannannyini bw'ekibanja era alumirizza aba Buganda Land Board okuba nga bamumanyi bulungi nga baalimuwaako liizi y'oweekibanja.\nBwe nagula ekibanja kino okuva ku mulangira Richard Nakibinge, nadduka za mbwa ne ntuukirira abakulu mu Buganda Land Board era ne banzikiriza okwegula mu nkola eno eriwo eya "Kyapa mu ngalo".\nNatandika okubigobako ne nsasula emisoso gyonna egyansabibwa bwe nagimalaayo ne bampa satifiketi eraga nti ndi mutuuze mutuufu ku ttaka ly'Obwakabaka bwa Buganda.\nMu bbanga lino lyonna mbadde sifunangako kutaataaganyizibwa kwonna wabula okuva abakulu mu kitongole ky'amazzi lwe baalambula ne basonga ku kifo ekyo nti we watuufu okuzimbawo ekkuhhanyizo lya kazambi omutawaana ne gutandika.\nEnsonga za Lwanga nga oweekibanja tezandibaddeko buzibu ssinga kikakasibwa nti Buganda Land Board y'evunaanyizibwa ku ttaka lino.\nOluvannyuma lw'okulaba engeri ebintu by'ettaka lino gye bitambulamu nga tagyekakasa, Lwanga ettaka yasazeewo okuliteekako kaviti okutangira omuntu yenna okulikolerako ekintu kyonna.\nLwanga agamba nti yawaliriziddwa okussa kaviti ku ttaka lino oluvannyuma lw'okukitegeera nti waabaddewo enteekateeka ezigenda mu maaso gavumenti okusasula Buganda Land Board ensimbi mu ttaka lino. Kaviti\nLwanga yagifunye ku ntandikwa y'omwezi gwa May.\nGye buvuddeko Lwanga yawonedde watono okukubwa abaserikale ba poliisi bwe yabadde egezaako okutaayiza Minisita omubeezi owa Kampala, Penny Bugembe Namugwanya ng'ayagala okumunnyonnyola ensonga ze.\nLwanga okuzinda Minisita Namugwanya yabadde agenze okulambula ettaka lino ng'ali wamu n'abakungu ba Buganda Land Board, abakulira eddwaaliro lya Kiruddu n'abakungu okuva mu kitongole ky'amazzi abalina okusima ekinnya kya kazambi.\nMINISITA NAMUGWANYA BY'AGAMBA\nBwe yabuuziddwa ku nsonga eno, yagambye nti gavumenti nga tennakwata nsimbi za muwi wa musolo kuziwa muntu yenna erina okusooka okukola okunoonyereza okumala ezuule nnannyini ttaka lino omutuufu gw'erina okukolagana naye.\nYagambye nti aba Buganda Land Board baliko ebiwandiiko bye baamulaze nga biraga obwannannyini ku ttaka lino kyokka n'asaba n'abo abalala abagamba nti be bannannyini okumutwalira bwiino waabwe.\nWabula Namugwanya yalabudde abatuuze obutakozesebwa Bannabyabufuzi abali ku ludda oluvuganya abaagala okulemesa buli nteekateeka ya gavumemnti basobole okugikyayisa mu bantu nga bagiraga ng'etefa ku nsonga ziruma bantu.\nSSENTEBE W'EKITUNDU BY'AGAMBA\nSsaalongo Haruna Ssempereza, ssentebe w'ekitundu kino yategeezezza nti ettaka eryogerwako erya yiika ebbiri n'ekitundu akimanyi nti Lwanga aliriko ng'owekibanja okuva mu 2017 lwe yagulawo. Ssempereza yagambye nti ekisinga okubobbya abatuuze mu kitundu kye omutwe mu kiseera kino, kwe kubeera nti ekyapa ekyogera ku ttaka lino lyonna kiri ku yiika 14 nti noolwekyo balina obweraliikirivu nti nalyo lyandirugenda mu ngeri y'amankwetu.\nOMUPUNTA W'ETTAKA LYA CHWA BY'AGAMBA\nMu lukiiko lw'ekyalo olwetabiddwaamu RCC wa Makindye, Ibrahim Kagorora, omupunta w'ettaka lya Estate ya Chwa Emmanuel Gabula yategeezeza nti ettaka lyonna eriri ku buloka 255,256 ne 257 lya Ssekabaka Daudi Chwa II ng'omuntu era lya mailo ey'obwannanyini.\nGabula yalaze RCC Kagorora n'abatuuze ebiwandiiko bye yagambye nti bino aba famire ya Chwa ng'omuntu kwe basinziira okuba n'obwannanyini obutuufu ku lyo.\nOkusinziira ku Gabula, ettaka eryogerwako liri ku bbulooka 255, 256, 267 nga lyali lya Ssekabaka Daudi Cwa II ng'omuntu ate bwe yafa mutabaniwe, Omulangira Mawanda eyamusikira n'afuuka alirabirira ku lwa famire okutuusa naye lwe yafa olwo Omulangira Namugala omusikawe n'asigala nga y'alirinako obuyinza.\nMu lukiiko luno, eyabadde kalabaalaba waalwo, Haruna Ntambaazi era nga ye webyokwerinda mu kitundu yayitiddeyitidde mu batuuze mu bimu ku biwandiiko ebikwata ku ttaka lino bye yagambye nti babifunye okuva mu nsonda ez'esigika nga biraga obwannannyini bwaalyo nga bwa Ssekabaka Daudi Chwa.\nNtambaazi aliko ekyapa kye yalaze abatuuze n'abategeeza nti ky'ekyo aba BLB kye baawaayo eri gavumenti ne KCCA nga baagala basasulwe mu ttaka eryo okusobola okuzimbawo ekinnya kya kazambi.


Bukedde Online - Munaana bafu ate kkumi tebamanyikiddwaako mayitire mu nkuba efudemba ensagi zino\nMinisita Ecweru ng'ayogera ku nsonga z'ebigwa tebiraze mu Palamenti\nABANTU munaana bakakasiddwa nti be bakafa n’abalala kumi tebakubikako kimunye nga basuubirwa okuba nabo abafu olw’enkuba efukumuka ennaku zino.\nEnkuba erimu kibuyaga eyonoonye ebirime, okutta ebisolo, amaka g’abantu n’enguudo n’okuleeta amataba.Abasinze okukosebwa bali mu bifo bya nsozi e Bugisu okuli Bududa , Sironko , Bulambuli nemu bugwanjuba e Bundibugyo, Rukungiri, Kisoro wamu n’e Elegu mu disitulikiti y’e Amuru.\nMinisita w’ebigwa bitalaze Mike Ecweru bino abitegeezezza palamenti. N’agamba nti abantu emitwalo ena bebakosebwa mu bitundu ebyo ng’ate abalala wakati w’emitwalo ettaano n’omunaana basuubirwa okukosebwa amataba e Teso.\nAbantu emitwalo ena beetaaga aw’okusula n’eky’okwebikka. Mu nsozi e Bugisu e Buluceke ne Bumayoka abantu mu maka 30 bali mu katyabaga olw’olwazi olwolekedde okubasanyaawo olw’enkuba.\nEcweru agambye nti gavumenti yasindise emmere n’abantu abasobola okununula abali mu mataba. Abantu 6,650 gavumenti egenda kubajjulula okubagya mu nsozi ebatwale e Bulambuli.\nYasabye abakulembeze okumatiza abantu okuva mu nsozi baleme kufiirayo nkuba batwalibwe mu bifo gavumenti gy’esobola okubakuumira.\nBo ababaa baasabye gavumenti erowooze ku ky’okugula obuuma obukwata laddu kuba nayo eyolekedde okugyonyesa abantu mu biseera by’enkuba esuubira okutonnya okutuuka mu December .


Bukedde Online - Leero mu mboozi y'omukenkufu tukulaze engeri gy'oyinza okufuna mu kulima Levander\nEngeri omukazi gye yasse omugagga Jabar\nAkaddo ka Lavender nga bwe kafaanana.\nTuzze twogera ku birime eby'enjawulo by'osobola okusimba mu nkuba eno ekyafudemba ennaku zino. Leero njagadde nkulage ku kaddo ka Lavender, ggwe atamumanyi, ke kaddo abaana ke baateekakanga mu bitabo nga kalina akawoowo era Abakristaayo nabo baakassanga mu bitabo bye basoma ne kabakkakkanya olwo ne basobola okujjukira bye basomye.\nLavender afaananako ne Rosemary kubanga bigwa mu kika kimu ekya ‘Lamiacae' noolwekyo guno omuddo osobola okugukolamu ssente n'ogaggawala. Ekirala ekirungi ekiri ku Lavender, kwe kuba nga teyeetaaga ndabirira ya maanyi ate talwala nga bw'olaba ebirime ennaku zino ebirwala ne bikulira ku ddagala.\nAte ng'alina akatale mu nsi yonna. Abakola sabbuuni n'ebizigo bamutabulamu ne bafuna akawoowo, wabula bannamakolero abamu tebakozesa wa butonde nga ffe. Yo Rwanda twabasomesa okumulima naye kati batandise okumutunda ebweru.\nEnnima Lavender taboola ttaka, bwomusimba teyeetaaga kukozesa bigimusa ate osobola okumusimbira mu birime ebirala gamba nga kalittunsi, ebitooke n'ebirala.\nAkulira mu myezi 6, nga yiika osobola okukamulamu liita 20 nga buli emu tugigula emitwalo 30, bw'obeera ne yiika 10 olwo obeera ofuna obukadde 60.\nWabula amakoola amabisi buli kkiro tugigula 300/- era ffe katale. Alina yiika emu, osobola okujja ne tukuguza ekyuma ng'osasudde ebitundu 75 ku 100 ne tukuyigiriza okukamula ku bwereere.\nAkaloosa ka Lavender akakolebwa Prof Bioresearch\nAte eyalima yiika 10 oyo afuna ekyuma ekikamula ku bwereere. Emigaso emirala 1 Ayamba ku nkovu, ezizimbye okuli omuliro, obubenje n'endala olw'ekirungo kya ‘Linalool' ekimulimu ekiyamba omubiri okweddaabiriza ate aleeta ekirungo kya ‘Collagen' okweyongera mu mubiri.\n2 Ssinga omwesiiga ku mutwe n'emabega w'amatu, ayamba okutereeza entambuza y'omusaayi n'otolumwa mutwe.\n3 Atafuna tulo, mutonnyeze ku katto ke weezizika ajja kukuyamba mu kukola amasannyalaze ga ‘Delta waves' agaleeta otulo n'osobola okwebaka. 4 Ayamba okutereeza ekitundu ky'obwongo kye bayita ‘Limbic' ekivaako okuleeta essanyu, noolwekyo omuntu agenda okubuuzibwa mu kigezo osobola okwekuba akawoowo ka Lavender kuba akasikako akkakkana.\n5 Abakozeza ebiragalagala abayamba okukkakkana n'obuteeraliikirira, naawe ali mu birowoozo mukozese. Kye kimu ne ku bakyala abali embuto kabayamba obuteeraliikirira ne basumulukuka bulungi olw'okweggyako ebirowoozo.\n6 Abayizi kabayamba okukkakkana ne bajjukira ebyo bye baba basomye ne basobola okuyita ebigezo. 7 Alina entunnunsi ayamba ssinga omunywa oba okwesiiga mu kifuba, ate tulina n'amajaani agayamba ku balwadde ba puleesa.\n8 Alumiddwa ekiwuka, musiigewo akkakkanye obulumi n'okuziyiza okuzimba.\n9 Aloota ng'agugumuka, naawe mukozese ajja kukuyamba. Ebisinga awo tujja kubisanga mu musomo gwaffe ogwa Sundowner ogukomyewo tuddemu okuyiga bwe bagattako omutindo.\nTugenda kubeera ku Sharing e Nsambya. Mu musomo gwa ‘The Great Sundowner' nga October 31, 2019.\nTujja kuyiga ebintu eby'enjawulo omuli, Enkuuma y'amatooke amawaate, okwekolera ebirungo by'enkoko n'okekkereza, enteekateeka y'ekitiko (Cumbucha), Amamera g'obulo abakola emmere yebisolo, okulunda ebiwuka ng'emmere y'ebyennyanja n'enkoko, ennima ya Rosemary n'okukamulamu butto n'ebirala.\nOmukenkufu Nyanzi asangibwa ku Equatorial Mall, edduuka nnamba 152 mu Kampala. Mufune ku 0702061652 / 0779519652.\nJulius Nyanzi owa Prof Bioresearch\nNambooze bamuyise mu bya 'Togikwatako' abitebye


Bukedde Online - Bannamawulire be Vision Group bawangudde engule\nMunnamawulire Carol Natukunda ne Ronald Mugabi bawangudde engule oluvannyuma lw'okusinga abalala mu kuwandiika ku nsonga z'obungi bw'abantu\nCarol Natukunda owa Vision Group ng'akwasibwa ceeke ya bukadde mukaaga oluvannyuma lw'okuwangula Bannamawulire , akutte engule ye minisita David Bahati eyabimukwasizza\nNga Bannayuganda tukyali bakkakkamu kubanga tukimanyi nti, mu 2020 Uganda ejja kuba etuuse mu lubu lw'ensi eziri wadde wadde ko kubanga tufubye okulaba nga tulwanyisa endwadde ezitali zimu, okuyamba ku bavubuka okubafunira emirimu nga tuyita mu nteekateeka ya gavumenti eya ‘Youth Skilling' eyatandikibwawo omukulembeze w'eggwanga.\nBino minisita David Bahati yabyogedde atongoza lipooti y'embeera Uganda mw'eri n'ensi yonna ey'obungi bw'abantu eya ‘State of Uganda & State of the World Population Reports.\nYagambye nti, ebyenfuna by'eggwanga byeyongedde okugaziwa okuva ku busiriivu 9.5 ku buli 100 okutuuka ku 128.5 ze bbiriyooni 34, era bw'eneegenda egaziwa tujja kutuuka ku kiruubirirwa kyaffe.\nRonald Mugabi naye owa Vision Group ng'akwasibwa engule gye yawangudde olw'okuwandiika emboozi eyasinze ku zissibwa ku yintaneeti\nYabyogedde ku lwa Katikkiro wa Uganda eyabadde alina okuba omugenyi omukulu. Yagambye nti, mu bimu ku bikoleddwa okulaba nga kino kituukibwako abakadde bafubye okubayamba, abavubuka babafunidde emirimu, abakyala abafa nga baakazaala gusse nga guli 506 ku baana 100,000 mu 1997 okudda ku 336 mu 2016 abazaalibwa era kino kiri bwe kiti kuba okugema abaana mu ggwanga weekuli, abaana abafuna embuto nga tebannaba kwetuuka guli 103/1,000.\nOkukendeeza ku muwendo gw'abaana abafa nga baakazaalibwa era kati guli ku 64 ku 1,000.\nOmuwendo gw'abafa omusujja gw'ensiri kati guli ku 9.3 ku buli 1,000 kubanga gavumenti yafuba okugaba obutimba bw'ensiri okwetooloola eggwanga.\nOmuwendo gw'abasoma gulinnye okuva ku bukadde busatu mu 1997 okutuuka ku bukadde munaana mu 2016.\nOkuva lwe baatandika Bonna basome wa pulayimale n'owa siniya (UPE ne USE) wamu n'enkola y'okuwa abavubuka obukugu obutali bumu.\nSsentebe wa National Population Council, Wabwire Mangeni yagambye nti, ssinga gavumenti eyongera okuteeka ssente mu bavubuka kubanga omuwendo gwabwe gwe gusinga obungi ebitundu 78 ku 100 ate bali wansi w'emyaka 30 ne bafuna obukugu obutali bumu kijja kuyambako.\nMinisita Bahati ng'atongoza lipooti ya National Population Council eya 'The state of Uganda & State of the World Population report'. Ku ddyo ye, ssentebe wa NPC Wabwire Mangeni mu Kampala.\nOmuwendo gw'abantu ogusinga gwesigamye ku balala tebasobola kwebeezaawo ate n'obwavu mu byalo bukyaliyo.\nWabula ssinga gavumenti eyongera okuteeka ssente mu byenjigiriza, ebyobulamu n'okulaba ng'abavubuka be bafuuka yingini y'eggwanga awo tujja kuba tutuuka ku biruubirirwa byaffe ebya 2020.\nKu mukolo gwe gumu bannamawulire abaasinga bannaabwe mu kuwandiika emboozi ezikwatagana ku bungi bw'abantu baasimiddwa. Ng'eyasinze yafunye 6,000,000/- n'olugendo okugenda okwetaba mu lukung'aana lw'obungi bw'abantu e Nairobi olwa ‘ICPD'era nga yabadde wa Vision Group, Carol Natukunda n'abalala abaawangudde ttivvi n'ebirabo ebirala.\nBino byabadde ku wooteeri ya Sheraton mu Kampala.\nMinisita David Bahati\nBesigye atongozza kampeyini ze


Bukedde Online - Liigi y'abakazi ewummuddemu\nEmikolo gy'okutuuza Ssabadinkoni w'e Luzira Ven. Moses Banja...\n▶ Abanoonya; Biibino ebijuujulu ebinoonya ababeezi\n'Mutoole ku kye mulina muddize Mukama'\nAbakristu batonedde minisita Ssempijja ebirabo okumwebaza okuzimba...\nOmutendesi wa Express alaajanidde abazannyi: 'Munnyambe muwangule'\nKAWEMPE Muslim yamazeeko oluzannya olusooka nga ye ttiimu yokka etalozezza ku nnaku ya kukubwa mu liigi y'eggwanga ey'omupiira gw'abakazi oluvanyuma lw'okuwuttula Eastern Heroes 4-0 mu mupiira ogwazannyiddwa e Kawempe ku Ssande.\nKawempe 4-0 Eastern Heroes\nBuikwe She Red Stars 4-0 Gafford.\nUCU 0-1 She MAK St. FC\nAjax 2-1 She Corporates\nAlleluya 2-0 Kakira\nWakiso Hill 0-1 Western Utd\nSandra Nabweteme kapiteeni wa Kawempe yateebye 'hatrick' (ggoolo satu mu mupiira gumu) omulundi ogw'okusatu mu mipiira etaano okwegasse eya Hasifa Nassuuna ne bayamba Kawempe okwenywereza ku ntikko y'ekibinja kya Victoria ku bubonero 15 ng'eddirirwa Buikwe (12) eyakubye Gafford 4-0 e Buikwe. Gafford (9) eri mu kyakusatu, Eastern Heroes ne Alleluya benkanya obubonero (3) ate Kakira (1) n'ekwebera.\nMu kibinja kya Elizabeth, Western United okuva e Mbarara obukoowu bw'olugendo yabusibye ku mpagi n'ekakkana ku Wakiso Hill n'egikubira omwayo 1-0 bw'etyo ku bubonero 11 n'ewanulayo She Corporate eyakubiddwa Ajax Ladies 1-0 e Bulenga ku ntikko.\nAjax teyakomye kukuba She Corporates wabula n'okugiyisa n'edda mu ky'okubiri ku bubonero 9 ng'egisinga akabonero kamu.\nShe Mak St. ne UCU Lady Cardinals baawanyisiganyiza ebifo oluvannyuma lwa She Mak okulumba UCU e Mukono n'egikubirayo 1-0 n'eva mu ky'okutano n'edda mu ky'okuna ku bubonero 8 ate yo UCU n'edda mu ky'okutaano ku bubonero mukaaga. Wakiso Hill etannafunayo kabonero konna yadde okuteebayo ggoolo yonna mu mipiira etaano y'ekwebedde.\nNabweteme eyawezezza ggoolo 14 y'akulembedde abateebi mu liigi eno eya ttiimu 12 ezayawulwamu ebibinja bibiri nga ttiimu ebbiri ezinaakulembera buli kibinja zaakukwatagana okufunako kyampiyoni anaasitukira mu kikopo n'obukadde busatu.\nOluzannya olwokubiri lusuubirwa okutandika mu wiiki eyokubiri eya May.\nLiigi y''abakazi ewummuddemu\nMuseveni atongoza leero okukola oluguudo lw'e Katosi\nAbali mu Kisaakaate essira balitadde ku kufumba, ebyemikono nâ€™obuwangwa\n▶ Abanoonya; Biibino ebiju...\n▶ Abanoonya; Biibino ebijuujulu ebinoonya ababeezi.\n'Mutoole ku kye mulina mudd...\nOMUSUMBA w'Obusumba bw'e Bbira David Ssekiziyivu akuutidde Abakristaayo okuvaayo okuwaayo ssente ez'okumaliriza...\nAbakristu batonedde minisit...\nABAKRISTU b'ekisomesa ky'e Kisitula mu Parish y'e Bwesa e Lwabenge mu Kalungu, batonedde Minisita w'obulimi obulunzi...


Bukedde Online - Ebyâ€™okwokera abaana bâ€™omugagga wa Shauriyako mu nju bwali butemu oba nkaayana za ttaka!\nEbyâ€™okwokera abaana bâ€™omugagga wa Shauriyako mu nju bwali butemu oba nkaayana za ttaka!\nAbatuuze 600 bagobwa batya ku ttaka ngâ€™etteeka eribakuuma lyakayita?\nNaloose ndaba emisota mu nju yange kitegee...\nOluvannyumaÂ yagiteekera omuliro, naye engeri Katonda gyâ€™atalekerera, Muky. Mukasa yawulira omuliro guno nâ€™akuba enduulu abadduukirize ne babomola ekituli mu nnyumba ne basobola okusikayo abaana nga balamu. Kyokka ebintu ebisinga ebyâ€™omu njuÂ byaggyiiramu!\nKigambibwa nti abantu ababiri\nKigambibwa nti abantu ababiri abaakwatibwa, Stephen Ssekamatte amanyiddwa nga Kadiidi ne Samson Ssuuna nga bateeberezebwa okwokya ennyumba ya Muky. Mukasa be bamu abali mu kusika omugwa olwâ€™ettaka.\nKigambibwa nti waliwo enkaayana zâ€™ettaka wakati wa Muky. Mukasa ne famire ya Ssuuna bwe baliraanaganye. Ssuuna yâ€™omu ku bakuza bâ€™abaana bâ€™omugenzi Dunstan Ssebuliba eyali nnannyini ttaka erikaayanirwa.\nHerbie Kawuma omusika waÂ Ssebuliba yangâ€™ambye nti, â€˜Kitange yagula wano mu 1987, mu kiseera ekyo nalina omwaka gumu. Kitange agenda okufa nali mpezezza emyaka 15 nâ€™andeka mu bintu bye ngâ€™omusika nâ€™okulabirira baganda bange bataanoÂ nâ€™okubasomesa.\nNasalawo ennyumba ennene ne ngisalamu ebisenge ne ngifuula eyâ€™abapangisa. Ennyumba eno eri mabega wâ€™ekikomera kya Muky. Mukasa.\nÂ Â Â Mu 2008 nafuna abantu abankwata ku mukono ne ngâ€™enda e Norway okwongera okusoma. Nakumaliriza mu 2009, sadda mu Uganda natandika okukolerayo nga bwe mpeereza obuyambi eri baganda bange.\nTaata nga tannafa yaleka angâ€™ambye nti balina embiranye ne Muky. Mukasa, nti yamutuukirira amuguze ku ttaka lye, bwe yagaana nâ€™aggyamu mpalana era yafa nga tebalima kambugu!\nYankuutira obutakola nsobi yonna kutunda wadde deesimoolo ku bintu byâ€™atulekedde! Muky. Mukasa yatwesibako okutugula naye twagaana wadde nga balirwana baffe abamu bbo bakkiriza nâ€™abagula era ne basenguka.\nMuky. Mukasa agaana okutuguza poloti\nEnkayaana wakati waffe ne Muky. Mukasa twazitwalako ewa looya waffe Mathias Mwanje. Muky.Â Mukasa yalina poloti etuliraanye gye yali ayagala okutunda olwâ€™okuba teriiko kkubo. Olwâ€™okuba kyali kizibu ffe okutuukirira Muky. Mukasa okutuguza, twasalawo okuyita mu eyali akolanga Ssentebe wâ€™ekyaloÂ mu kiseera ekyo Reuben Jjuuko amutuukirire asobole okutuguza.\nJjuuko yakubira Muky. Mukasa essimu nâ€™akkiriza nga bwâ€™atunda poloti kyokka teyamanya ffe tugula!\nOluvannyuma bwe yakitegeera, yasalawo okwongeza ssente mu kifo kyâ€™obukadde 25 nâ€™agamba nti ayagala 45! Oluvannyuma Muky. Mukasa yasalawo obutatunda!Â Â\nDoreen Bagaya, ono naye mulekwa wa Ssebuliba yangâ€™ambye nti, â€œNgaÂ tufunye ku ssente, twasalawo okumenyaÂ enju enkadde tuzimbewoÂ endala eyâ€™omulembe. Muky. Mukasa yatufuukira olukokobe, ngâ€™agamba nti bwe tuzimba ennyumba ennene aba tasigazza kkubo! Bino byonna yali akola kakodyo kutulemesa kukulaakulanya poloti yaffe olwo alyoke atugule!\nMuky. Mukasa yalina poloti gye yagula okuliraana eyaffe, olwalaba nga tumenye ennyumba kwe kutandika okugamba nti tulina okuzimba nga tufunza ennyumba yaffe tumulekerewo ekkubo! Kino twakigaana kuba we yali asaba ekkubo ate we twali tumenye ennyumba kati olwo twandirireseewo tutya? Luli yali ayita wa nga tetunnamenya nkadde? Oluvannyuma Muky. Mukasa poloti eno yagitunda.â€™\nTusiba ekibaati ku poloti yaffe\nMuky. Mukasa yali amaze okutudoobya nâ€™ogwâ€™okumulekerawo ekkubo ate mulirwana waffe Ssempa nâ€™asimba akayinja mu poloti yaffe!\nNaddukira wa looya Mwanje nâ€™ampa amagezi agasiba ku poloti ebibaati. Olwakikola nâ€™omusingi ne tusima olwo okuzimba ne kugenda mu maaso.\nSsentebe atuyimiriza okuzimba\nÂ Â Â Bagaya yannyonnyodde nti, â€˜Tuba tukyasima omusingi, Ssentebe George Ssemukaaya nâ€™ajja ne Muky. Mukasa, nga bali mu mmotoka ye (Mukasa).\nSsemukaaya yagamba, â€˜Bye mukola mubikomye kubanga poloti eno gye muzimbamu erimu enkaayana ezeetaaga okusooka okugonjoolwa!â€™\nKyokka ekikwasa ennaku ekifo we bakaayanira okussaawo ekkubo waaliwo nnyumba ya kitaffe okumala ebbanga ddene! Kati olwo lwaki baali tebagimenya ne baliteekawo? Ssemukaaya yagezaako okundabula ngâ€™agamba nti ebintu bino mbiveemu kuba bijja kundeetera emitawaana! Kati olwo nga nnyinza ntya okuleka ebintu bya kitange bigende bityo? Bino yabingâ€™ambanga Muky. Mukasa alumiriza kimu, â€˜Mumenyeewo ebibaati!â€™\nMuky. Mukasa byâ€™agamba\nMuky. Mukasa bwe nayogedde naye yangâ€™ambye nti, â€˜Ebintu ebyo biwanvu. Nze nnina ke nneekoledde era nguze ku poloti ezâ€™enjawulo naye siyinza kugula poloti erimu nkaayana.\nSinga olina omuntu agaana okukuguza ekintu kye ate olwo oggyamu mpalana? Olwo oba omuwalanira ki?\nNnina wangi we bampita okugula kyokka olumu ne ngâ€™aana, kati olwo mba nfa ki ennyo okugula ewâ€™abavubuka abo? Okumpi awo waliwo abantu be nagula naye si nze nabasaba okubagula, poloti ya bano erimu kiki ekyo kye njaagaza?\nOkuggyako okwagala okuwalanira omuntu awatali nsonga, nze sibalinaako mutawaana gwonna. Famire ya Ssuuna bbo balina enkaayana ezaabwe ezitankwatako ate era simanyi baana ba Ssebuliba we bayingirira mu bino?â€™\nEbyâ€™okusiba Ssuuna mu kkomera sibimanyi, nze nalipootinga musango ku poliisi kye kyokka.\nAbantu bye boogera\nJamirah Nanteza amanyiddwa nga Nnamwandu Mujapaani yangâ€™ambye nti â€˜Kinneewuunyisa okulaba ngâ€™empalana ezibadde ezâ€™olusaago okutuuka nâ€™okutwaza omuntu mu kkomera. Ggwe bwâ€™oba otunuulidde ekikomera kya Muky. Mukasa kyonna kye yasibako ssengâ€™enge mpulira nti aliko nâ€™amasannyalaze, omuntu ayinza kukiyita wa okukiyingira? Ezo mpalana!â€™\nZino mpalana za ttaka ezizze zibeerawo kubanga Muky. Mukasa yayagala nnyo okweddizaÂ ekifo kino naye Ssuuna nâ€™akimulemesa. Ekkonda lyonna alimutaddeko kyâ€™ava amusibisa!â€™\nCate Orikiriza yangâ€™ambye nti, â€˜Ku ssaawa 10:30 ezâ€™ekiro ngâ€™ennyumba yaakamala okukwata omuliro, Muky. Mukasa yakubira Jjuuko (eyali ssentebe) ssimu nâ€™amuyita. Bwe yatuuka yagamba nti â€˜Kirabika Ssuuna yâ€™ayokezza ennyumba eno! Kino olwakiwulira, kwe kugenda ne ntegeezaako abâ€™ewa Ssuuna nti bagambye ggwe wayokezza ennyumba. Ku kitundu kino Ssuuna talina mutawaana gwonna, nkakasa ngâ€™ezo mpalana zaabwe za ttaka ezibaddewo okuva emabegaâ€™\nAbdul Nyago: Kye mmanyi Muky. Mukasa babadde nâ€™empalana nâ€™abenju yâ€™omugenzi Ssebuliba okuli ne Ssuuna era kino ku kyalo buli omu akimanyi. Sisuubira nti Ssuuna ye yayingidde mu kikomera nâ€™ayokya ennyumba. Wandiba nga waliwo omupango.\nOkumanya empalana yaabwe nkulu, emabegako Muky. Mukasa yaleeta amagye okuva e Bombo bakwate Ssuuna!Â\nMuky. Mukasa mmumanyi kyokka okuva Jjuuko lwe yasigala nga Ssentebe ebintu ebimu abikoze bubi. Yâ€™avaako obuzibu bwonna kuba yâ€™asinga okuwaga omukyala ono era gwe mukono gwe ogwâ€™amaanyi!â€™\nReuben JjuukoÂ yangâ€™ambye nti,Â â€œMbadde ku kyalo Kawaala okumala emyaka 40, enkaayana za bano tezitandise kati. Zaatandika nâ€™omugenzi Ssebuliba akyali mulamu. Wabula embirinye ebadde nnyo wakati wa Ssuuna ne Muky. Mukasa ngâ€™obuzibu buva ku bya poloti.Â Nti Ssuuna yalemesanga omukyala ono okugula ezimu ku poloti ze yayagalanga okugula!\nOkuggyako okwagala okunkyaya abantu,Muky. Mukasa mmumanyi kyokkaÂ sirina nkwatagana yonna naye okulemesa abaana bano, era kino kikyamu okukimpaatiikako. Kye mmanyi nti abantu abo abagezaako okunsiiga enziro kirabika Ssentebe Ssemukaaya yâ€™abapikamu omuliro olwâ€™okuba akimanyi nti ngâ€™enda kumwesimbako ate musinza amaanyi!\nÂ Nâ€™ekirala abantu kye balina okumanya, bino ebintu byâ€™enkayaana eziri mu famire ya Ssuuna ziri mu offiisi ekola ku nsonga zâ€™abafu.\nWaliwo omutuuze omu yagâ€™ambye nti, â€˜Ssuuna (kati ali mu kkomera) balina obutakkaanya nâ€™abooluganda lwe ngâ€™entabwe eva ku ttaka kitaabwe omugenzi Mujapaani lye yaleka! Abooluganda baali baagala okutunda kyokka ye Ssuuna nâ€™agaana olwo empalana wâ€™eva.\nYangâ€™ambye nti â€˜Ssuna taliiko mukwano ate nga musajja mulwanyi nnyo era okubeerako mu kkomera ndowooza ajja kuvaayo awoze. Musajja anywa omwenge olwo nâ€™alyoka agenda ngâ€™avuma buli omu.\nPoliisi e Kawaala\nPoliisi yata Kadiidi oluvannyuma lwâ€™okukizuula nti talina musango, wabula Ssuuna ali mu kkomera. Kyokka ekyewuunyisa nti omusango gwe baawandiise gwa kutiisatiisa Muky. MukasaÂ sso si gwa kwokya nnyumba oba okugezaako okutta abaana abasatu!\nBwâ€™oba olina kyâ€™omanyi ku musango guno nâ€™omulala gwâ€™oyagala tunoonyerezeeko weereza obubaka ku 8338 bwâ€™oba ku Zain, utl, MTN oba buweereze ku 0752628931.\nMukyuse emasomo gâ€™abayizi\nAmasomero mugafunire ebikozesebwa ebimala\nEmize 10 egitamya abasajja ekisenge


Abasoga mulunde ku nkoko n’embizzi – Ssaabaminisita Nabbanja\nAbasoga mulunde ku nkoko n’embizzi – Ssaabaminisita Nabbanja – Radio Simba – Ennene\nYou are at:Home » Latest News » Abasoga mulunde ku nkoko n’embizzi – Ssaabaminisita Nabbanja\nBy Mubiru Ali\t June 18, 2022 No Comments\nSsaabaminisita wa Yuganda Rt. Hon. Robinah Nabbanja awaddeyo ensimbi obukadde 20 mu mpeke eri okumaliriza okuzimba eddwaliro lya Nakajo Health Centre erisangibwa mu Kagoma North, mu Disitulikiti y’e Jinja.\nOno yayitiddwa Ababaka Brandon Kintu Alex n’omubaka omukyala owa Disitulikiti y’e Jinja Loy Katali, Nabbanja asabye Abasoga okwegattira awamu beyambise ettaka eggimu lyebalina okwenyigira mu bintu ebivaamu ensimbi ng’okulima ebikajjo.\nBwabadde ayanukula ku nsonga y’ebbeeyi y’ebikajjo, asabye Abasoga okwenyigira mu mirimu emirala egivaamu ensimbi ng’okulunda enkoko n’embizzi ebyetaaga ettono ennyo. Ensimbi ezisoba mu bukadde 100 zizikuŋŋaziddwa.